open-index/open-wikipedia-markdown huggingface dataset:
సాహిత్య సురభి

**సాహిత్య సురభి** పుస్తకాన్ని జ్ఞానపీఠ్ పురస్కార గ్రహీత, కవిసమ్రాట్ విశ్వనాథ సత్యనారాయణ రచించిన విమర్శ గ్రంథం.
## రచన నేపథ్యం
సాహిత్య సురభిని గ్రంథకర్త విశ్వనాథ సత్యనారాయణ 1968-69లో వ్రాశారు. ఈ గ్రంథం 1969లో మొదటి ముద్రణ పొందింది. 2007లో గ్రంథకర్త కుమారుడు విశ్వనాథ పావనిశాస్త్రి సంపాదకత్వంలో పునర్ముద్రణ పొందింది. తెలుగు వారి నిత్యవ్యవహారంలోంచి తెలుగు పద్యాలు తప్పుకుపోవడం వల్ల ఎంత చదువుకున్నవారైనా కూడా తెలుగు పద్యాలు విని, చదివి అర్థం చేసుకోలేకపోతున్నారనీ, అందుకే 300 పద్యాలు (కొన్ని శ్లోకాలు కూడా), వాటికి అర్థాలు, దాని వెనుక భావం, దానిలో విశేషార్థం వివరిస్తూ తానీ గ్రంథం రచించానని విశ్వనాథ సత్యనారాయణ పేర్కొన్నారు. *ఈ మూడువందల పద్యములు పనిపెట్టుకుని మాటిమాటికి చదువుకున్నచో, వ్రాసిన వ్యాఖ్యానములు తెలిసికొన్నచో, ప్రతివాడును సామాన్యమైన ఆంధ్రభాషావేత్త యగుని. వానిని పండితుడు అనవచ్చున*ని గ్రంథకర్త స్వయంగా పీఠికలో వ్రాసుకున్నారు. *నేటి దేశమున మన యాంధ్రభాషా జ్ఞానమును ప్రజలలో సముద్ధరించుటకు చేసిన ప్రయత్నమిది * అని పుస్తకాన్ని గురించి తెలిపారు.
## రచయిత గురించి
## ప్రధానాంశాలు
ఎంపిక చేసుకున్న వివిధ పద్యాలకు, కొన్ని శ్లోకాలకు ప్రతిపదార్థ, భావ, విశేషార్థ సహిత వ్యాఖ్యానాలు అందజేశారు. మొత్తం 300 ఉన్న ఆ పద్యాలు, శ్లోకాల్లో అన్ని విధాలుగా వైవిధ్యం కలిగేలా జాగ్రత్త వహించారు.

## ఇవి కూడా చూడండి
* విశ్వనాధ సత్యనారాయణ
* ముఖ్యమైన తెలుగు పుస్తకాల జాబితా

## మూలాలు

వర్గం:తెలుగు పుస్తకాలు
వర్గం:విశ్వనాథ సత్యనారాయణ రచనలు
వర్గం:సాహిత్య విమర్శలు
వర్గం:తెలుగు పద్యాలు
వర్గం:తెలుగు సాహిత్యం విశ్లేషణ
వర్గం:1969 పుస్తకాలు
సిన్హా

**సిన్హా** (Sinha) కొందరు భారతీయుల ఇంటిపేరు.
* రాజ్యం సిన్హా జాతీయవాది, స్వాతంత్ర్య సమరయోధురాలు. 
* శాంతా సిన్హా సామాజిక సేవికురాలు, సంఘ సంస్కర్త. 
* యశ్వంత్ సిన్హా ఒక భారతీయ రాజకీయ నాయకుడు, మాజీ భారత ఆర్థికమంత్రి.
* సుధేష్ణ సిన్హా
* అరుణిమ సిన్హా దుండగుల దురాగతంలో తన కుడికాలు పోగొట్టుకున్న జాతీయస్థాయి వాలీబాల్‌ మాజీ క్రీడాకారిణి.
* సుపర్ణా సిన్హా
* పూర్ణిమా సిన్హా
* శత్రుఘ్న సిన్హా భారతీయ చలనచిత్ర నటుడు, రాజకీయవేత్త.
* పూనమ్ సిన్హా భారతీయ నటి, రాజకీయవేత్త.
* సోనాక్షి సిన్హా ప్రముఖ భారతీయ నటి. 
* సోమదత్త సిన్హా
*దయా ప్రకాష్ సిన్హా
మహిళా పార్లమెంటు సభ్యులు

భారతదేశంలొని పార్లమెంటు సభ్యులలో మహిళల గురించిన వ్యాసాల జాబితా:

## రాజ్యసభ సభ్యులు
* అమ్ము స్వామినాథన్ (1952-1957)
* టిగా ఎంజలీనా (1952-1954)
* రసూల్ బేగం ఐజాజ్ (1952-1956)
* వయోలెట్ అల్వా (1952-1960;1960-1966;1966-1972)
* శారదా భార్గవ (1952-1956, 1956-1962, 1963-1966) 
* ఉదయభాను భారతి (1954-1958)
* వేదవతి బురగోహై (1954-1960)
* డి.యశోదారెడ్డి (1956-1962; 1967-1972)
* అమృత్‌కౌర్ (1957-1958;1958-1964)
* చోడగం అమ్మన్నరాజా (1962-1968)
* ఎం.ఎల్.మేరీ నాయుడు (1964-1970)
* సరళా బధౌరియా (1964-1970)
* ఉషా బర్థకర్ (1966-1972)
* సరోజినీ బాబర్ (1968-1974)
* సుశీలా శంకర్ అదివరేకర్ (1971-1972;1972-1978;1978-1984) 
* రత్నాబాయి శ్రీనివాసరావు (1972-1978)
* మార్గరెట్ అల్వా (1974-1980;1980-1986;1986-1992)
* ప్రతిమా బోస్ (1975-1981)
* అమర్‌జీత్ కౌర్ (1976-1982;1982-1988)
* ఇలా భట్టాచార్య (1980-1986)
* రోడా మిస్త్రీ (1980-1986)
* రేణుకా చౌదరి (1986-1998)
* అలియా (1989-1992)
* విద్యా బెనివాల్ (1990-1996)
* జయప్రద నహతా (1996-2002)
* జమునాదేవి బారుపల్ (2000-2006)
* వంగా గీత (2000-2006)
* ఎన్.పి.దుర్గ (2002-2008)
* ప్రేమా కరియప్ప (2002 - 2008)
### రాష్ట్రపతి నామినేట్ చేసిన మహిళా సభ్యులు
* రుక్మిణీదేవి అరండేల్ (1952-1956;1956-1962)
* మరగతం చంద్రశేఖర్ (1970-1976;1976-1982;1982-1988)
* అమృతా ప్రీతం (1986-1992)
* ఇలా రమేష్ భట్ (1986-1988)
* వైజయంతిమాల బాలి (1993-1999)
* షబానా అజ్మీ (1997-2003)
* హేమామాలిని
* లతా మంగేష్కర్ (1999-ప్రస్తుతం)
* శోభనా భర్తియా (2006-2012)

## లోక్ సభ సభ్యులు
### 12వ లోక్‌సభ
* ఎ.కె.ప్రేమాజం
### 13వ లోక్‌సభ
* ఎ.కె.ప్రేమాజం

## ఇవి కూడా చూడండి
భారతదేశంలో మహిళలు

## వనరులు
* రాజ్యసభ సభ్యుల జాబితా ఆకారక్రమంలో. 
* [లోక్ సభ సభ్యుల జాబితా ఆకారక్రమంలో.

[వర్గం:మహిళా రాజకీయ నాయకులు]
శ్రీ పార్వతీ సమేత పాతాళ భోగేశ్వరస్వామివారి ఆలయం, భోగేశ్వరం

శ్రీ పార్వతీ సమేత పాతాళ భోగేశ్వరస్వామివారి ఆలయం, భోగేశ్వరం.

* కొలిచే భక్తుల కొంగు బంగారం శ్రీ పార్వతీ సమేత పాతాళ భోగేశ్వరస్వమి. దక్షిణ కాశీగా పరసిద్ధి చెందినది. ప్రతి సంవత్సరం మహాశివరాత్రి ఉత్సవాలు, ఐదురోజులపాటు వైభవంగా నిర్వహించెదరు. శివరాత్రి ముందురోజు, అర్ధరాత్రి దాటిన తరువాత, శ్రీ స్వామివారి కళ్యాణం నిర్వహించెదరు. 
* ఆలయ విశేషాలు:- మహాశివరాత్రి పర్వదినం నాడు నిర్వహించే కళ్యాణోత్సవంలో, కృష్ణా, పశ్చిమ గోదావరి జిల్లాల నుండి లక్షలాది మంది భక్తులు, ప్రముఖులు పాల్గొని, స్వామివారికి విశేషపూజలు నిర్వహిస్తారు. భక్తుల సౌకర్యార్ధం, పారిశుద్ధ్యం, మంచినీరు, భోజన వసతి, ఇతర సదుపాయాలతోపాటు, పోలీసు బందోబస్తు గూడా ఏర్పాటు చేస్తారు. 
* స్వామివారి చరిత్ర:- కలిదిండికి తూర్పు, ఆగ్నేయంలో వేంచేసియున్న అతి ప్రాచీనమైన శ్రీ పాతాళ భోగేశ్వరస్వామి ఆలయానికి విశిష్ట చరిత్ర ఉంది. వేంగీరాజు రాజరాజ చోళుని కుమారుడు, రాజరాజ నరేంద్రుని కాలంలో ఒక రైతు పొలంలో దుక్కి దున్నుతుండగా, నాగలికర్రు తగిలి, భూమిలో నుండి నెత్తురు పారి, స్వయంభూ లింగం బయట పడిందని ఐతిహాసం. స్వయంభూలింగం ఆకారంలో ఉన్న స్వామివారిని బయటకు తీసిచూడగా, లింగాకారం ఒకవైపు విరిగినట్లుగా ఉండటంతో ఆ భాగాన్ని అతికించినట్లు ప్రచారంలో ఉంది. ఇప్పటికీ లింగాకారంలోని ఒకభాగం అతికించినట్లుగా స్పష్టంగా కనబడుచున్నది. అతికించిన భాగంలో చెమరుస్తున్నట్లుగా గోచరిస్తుంది. 
* కోడికూత, రోకటిపోటు వినలేనురా . . :- ఈ పురాతన ఆలయం కలిదిండికి 3 కి.మీ. దూరంలోని భోగేశ్వరం గ్రామంలో పొలాలమధ్య ఉంది. అక్కడినుండి లింగాకారాన్ని తీసుకొని వచ్చేందుకు ప్రయత్నించి విఫలమైనారు. "కోడికూత, రోకటిపోటు" వినలేనని స్వామివారు భక్తులకు కలలో దర్శనమిచ్చి సెలవిచ్చినట్లు పెద్దలు చెబుతారు. దీంతో లింగాకారం బయల్పడిన స్థలంలోనే ఆలయం నిర్మించారు.
* పవిత్ర పంచబుగ్గల కోనేరు:- స్వామివారి ఆలయ ప్రాంగణంలో పవిత్రమైన కోనేరు ఉంది. ఈ కోనేరులో పంచబుగ్గలు ఉండటంతో "పంచబుగ్గల కోనేరు"గా ప్రసిద్ధి చెందినది. భక్తులు కోనేరులో దిగి "హర హరా" అంటుండగా "బుడ బుడ" మంటూ నీరు పైకి లేవడం, నేటికీ కనిపిస్తుందని భక్తుల విశ్వాసం. 
* స్వామివారి పాదాల గుర్తులు:- పూర్వం వర్షాకాలంలో స్వామివారి నిత్యార్చనకు తీవ్ర జాప్యం జరిగేదట. ఒకసారి స్వామివారు ధ్వజస్తంభం పైకి ఎక్కి చూస్తూ, అర్చకుల రాక గమనించారు. ద్వజస్తంభం పైనుండి దూకడంతో, నేలపైకి స్వామివారి పాదాల గుర్తులు ఏర్పడ్డాయని, అవి నేటికీ వీక్షించవచ్చని, చరిత్ర ద్వారా తెలుస్తున్నది. నాటినుండి ప్రతిఏటా మాఘబహుళ ఏకాదశి నుండి అమావాస్య వరకూ శ్రీ పార్వతీ సమేత పాతాళ భోగేశ్వరస్వామివారికి ఇక్కడ పంచాహ్నిక కళ్యాణ మహోత్సవాలను అత్యంత కమనీయంగా నిర్వహించుచున్నారు. [1]

## మూలాలు
 
[1] ఈనాడు కృష్ణా; 2014, ఫిబ్రవరి-24, 9వ పేజీ.

వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
గృహలక్ష్మి స్వర్ణకంకణము

20వ శతాబ్దంలో ప్రముఖ ఆయుర్వేద వైద్యనిపుణులు కె.యన్. కేసరి స్త్రీల సంక్షేమ కార్యక్రమాలు చేపట్టేరు. 1924 లో గృహలక్ష్మి మాసపత్రిక స్థాపించి స్త్రీవిద్యకీ, రచనావ్యాసంగానికి కృషి చేసేరు. 1934లో స్వర్ణకంకణము పురస్కారము ప్రారంభించి సాహిత్య, సాంస్కృతిక, తదితర రంగాలలో విశిష్టసేవ చేసిన స్త్రీలను సత్కరిస్తున్నారు. ఆధునిక యుగంలో స్త్రీలని క్రమపద్ధతిలో ఏటా సత్కరించడం ఈ స్వర్ణకంకణముతో మొదలయింది. 
స్వర్ణకంకణముతో సత్కారం పొందిన మహిళలు
*కనుపర్తి వరలక్ష్మమ్మ (1934) 
*చిలకపాటి సీతాంబ (1935)
* కాంచనపల్లి కనకమ్మ (1936)
*పులవర్తి కమలావతి (1937)
*బాలాంత్రపు శేషమ్మ, రత్నాల కమలాబాయి (1938)thumb|బాలాంత్రపు శేషమ్మ (1939లో పురస్కార గ్రహీత)
*వి. రాధామనోహరి, చేబ్రోలు సరస్వతీదేవి (1940)
*బత్తుల కామాక్షమ్మ (1941)
*ఉన్నవ లక్ష్మీబాయమ్మ (1948)
*బెంగుళూరు నాగరత్నమ్మ (1949)
*గిడుగు లక్ష్మీకాంతమ్మ (1951)
*స్థానాపతి రుక్మిణమ్మ (1952)
*ఊటుకూరి లక్ష్మీకాన్తమ్మ (1953)
*పొణకా కనకమ్మ(1955)
*కొమ్మూరి పద్మావతీదేవి (1956)
*కె. రామలక్ష్మి(1957)
*దేశిరాజు భారతీదేవి(1958)
*గుడిపూడి ఇందుమతీదేవి (1959)
*కానుకొల్లు చంద్రమతి(1960)
*ఎ. కనకదుర్గా రామచంద్రన్ (1961)
1962, 1963 సంవత్సరాలలో బహుమతులు ఇవ్వలేదు.
*ఇల్లిందల సరస్వతీదేవి (1964)
*తెన్నేటి హేమలత (1965)
*ద్వివేదుల విశాలాక్షి (1966)
*కోడూరి కౌసల్యాదేవి (1967)
*ముప్పాళ్ళ రంగనాయకమ్మ (1968)
*యద్దనపూడి సులోచనారాణి (1969)
*ఐ.వి.యస్. అచ్యుతవల్లి (1970)
*డి. కామేశ్వరి (1971)
*సి. ఆనందారామం (1972)
*కోడూరి లీలావతి (1974)
*ద్వారక పార్థసారథి (1975)
*వాసిరెడ్డి సీతాదేవి (1976)
*గుళ్ళపల్లి సుందరమ్మ (1977)
*మాదిరెడ్డి సులోచన (1978)
*తురగా జానకీరాణి (1982)
*అవసరాల (వింజమూరి) సీతాదేవి (1984)
*జె.భాగ్యలక్ష్మి (1986)
*నాయని కృష్ణకుమారి
*వేదుల మీనాక్షీదేవి
*మాలతీ చందూర్
*ఉన్నవ విజయలక్ష్మి
*పోలాప్రగడ రాజ్యలక్ష్మి
*శారదా అశోకవర్థన్
*వాసా ప్రభావతి

## వనరులు
* కె.యన్. కేసరి. చిన్ననాటి ముచ్చట్లు, కేసరి కుటీరము, మద్రాసు, 1999
* కె. రామలక్ష్మి. ఆంధ్ర రచయిత్రుల సమాచారసూచిక. ఆంధ్రప్రదేశ్ ఎకాడమీ, 1968
* యద్దనపూడి సులోచనారాణి, వాసా ప్రబావతి. నేనూ, నారచనలు. లేఖిని ప్రచురణ, 2013

## బయటి లింకులు
* కె.యన్. కేసరిగారి చిన్ననాటి ముచ్చట్లు 
* గృహలక్ష్మి స్వర్ణకంకణము 
* గూడ సుమిత్రాదేవి. స్వర్ణకంకణం గ్రహీతలు. సిద్ధాంత గ్రంథం. 1988.
* గృహలక్ష్మీ స్వర్ణకంకణం గ్రహీతలమీద లక్ష్మీదేవి వ్యాసం.

వర్గం:పురస్కారాలు
వర్గం:గృహలక్ష్మి స్వర్ణకంకణము గ్రహీతలు
ఆంధ్ర వాగ్గేయకార చరిత్రము

**ఆంధ్ర వాగ్గేయకార చరిత్రము** గ్రంథాన్ని ప్రముఖ సంగీతకారుడు, చారిత్రికుడు, కేంద్ర సాహిత్య అకాడమీ పురస్కార గ్రహీత బాలాంత్రపు రజనీకాంత రావు రచించారు.
## రచన నేపథ్యం
దీనితో ఆంధ్రుల సంగీత సాహిత్యాల చరిత్రావగాహన 18వ శతాబ్దం నుంచి 20వ శతాబ్దానికి వచ్చింది. ఇప్పటికీ అందులో ఉన్న విషయాలు త్రోసిరాజన్న రచనలు రాలేదు. ఆంధ్రవాగ్గేయకార చరిత్రము గ్రంథరచనకు గాను బాలాంత్రపు రజనీకాంతరావు ప్రతిష్ఠాత్మక కేంద్ర సాహిత్య అకాడమీ పురస్కారాన్ని పొందారు.

## మూలాలు

## ఇతర లింకులు

వర్గం:తెలుగు పుస్తకాలు
వర్గం:చరిత్ర పుస్తకాలు
వర్గం:సాహిత్య అకాడమీ పురస్కారం పొందిన పుస్తకాలు
వర్గం:1958 పుస్తకాలు
భోగేశ్వరం(కలిదిండి)

**భోగేశ్వరం,** కృష్ణా జిల్లా కలిదిండి మండలానికి చెందిన రెవెన్యూయేతర గ్రామం.ఇది సముద్రమట్టానికి 8 మీ.ఎత్తులో ఉంది.

## గ్రామంలో విద్యా సౌకర్యాలు
మండల పరిషత్ పాఠశాల, భోగేశ్వరం

## గ్రామానికి రవాణా సౌకర్యాలు
కలిదిండి, గురవాయపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ.దూరంలో ఉంది.

## దేవాలయాలు

* **శ్రీ పార్వతీ సమేత పాతాళ భోగేశ్వరస్వామివారి ఆలయం**

వర్గం:కలిదిండి మండలంలోని రెవెన్యూయేతర గ్రామాలు
ఏకాంబరేశ్వర దేవాలయం

260x260px|thumbnail|మామిడి వృక్షం కాండాన్ని అద్దాల పెట్టెలో ఉంచిన ఫొటో
**ఏకాంబరేశ్వర దేవాలయం**  లేదా **ఏకాంబరేశ్వర దేవాలయం** తమిళనాడు నందలి కంచిలో ఉన్న పంచభూత క్షేత్రాలలో ఒకటి. ఈ దేవాలయ గోపురం ఎత్తు 59 మీటర్లు ఉంది. ఇది భారతదేశంలో అతిపెద్ద గోపురాలలో ఒకటి 

కంచిలో ఉన్న ఏకాంబరేశ్వర దేవాలయం పంచభూత క్షేత్రాలలో ఒకటి. ఏకామ్ర .ఆమ్ర=మామిడి ;అంబర=వస్త్రం ,ఆకాశం అని నానార్థాలు. ఏకామ్రేశ్వరస్వామి ఆంటే ఒక్క మామిడి చెట్టు కైంద వెలసిన స్వామి అని అర్థం. ఏకాంబరేశ్వరుడు భూమిని సూచిస్తాడు. ఈ క్షేత్రం యొక్క పురాణగాథను ఆలయ ప్రవేశ ద్వారం వద్ద ఎడమ వైపున చిత్రాలలో తిలకించవచ్చు.ఈ దేవాలయంలోని ప్రధాన దైవం శివుడు. ఆలయంలో నాలుగు వైపులా నాలుగు గాలి గోపురాలు ఉన్నాయి. ఒక్కొక్క గాలి గోపురం ఎత్తు 57 మీటర్లు. దేవాలయం లోపలి మండపంలో వెయ్యి స్తంభాలు ఉన్నాయి. ఆలయంలో 1,008 శివలింగాలు ప్రతిష్ఠించబడి ఉన్నాయి. ఈ దేవాలయంలో ఉన్న 3,500 సంవత్సరాల వయస్సు కల మామిడి వృక్షంలోని నాలుగు కొమ్మలు నాలుగు రకాల రుచిగల పళ్ళు కాస్తాయి. సంతానంలేని దంపతులు ఈ చెట్టు క్రిందపడే పండు పట్టుకొని ఆ పండుని సేవిస్తే సంతానం కలుగుతుందని ఇక్కడి ప్రజల నమ్మకం. అయితే ఇంతటి ప్రాశస్త్యం కలిగిన ఈ మామిడి వృక్షం యొక్క కాండం మాత్రమే చూడగలం ప్రస్తుతం . ఈ మామిడి వృక్షం యొక్క కాండాన్ని అద్దాల పెట్టెలో ఉంచి దేవాలయంలో భద్రపరిచారు. ఇప్పుడు పురాతన మామిడి వృక్షం స్థానంలో, దేవస్థానం వారు కొత్తగా మరో మామిడి వృక్షం నాటారు. మరో ఆసక్తికరమైన విశేషం ఏమిటంటే, ఈ మామిడి వృక్షం క్రింద పార్వతీపరమేశ్వరులు, పార్వతీదేవి కుమారస్వామిని ఒడిలో కూర్చోపెట్టుకొని వధూవరులుగా దర్శనమిస్తారు. ఇక్కడే మనం తపోకామాక్షిని కూడా దర్శించవచ్చు. ఈ క్షేత్రం 108 వైష్ణవ దివ్యక్షేత్రాలలో ఒకటి. తిరునిలథింగల్ తుండం అనే మహా విష్ణువు సన్నిధి ఉన్నది. ఇతిహాసం ప్రకారం పార్వతీదేవి ఇక్కడ ఉన్న మామిడి వృక్షం క్రింద తపస్సు చేసిందని, శివుడు పార్వతిని పరీక్షించదలచి అగ్ని ని పంపాడని, అప్పుడు పార్వతి విష్ణువు ను ప్రార్థించగా విష్ణువు అగ్నిని చల్లార్చడానికి శివుని తలమీద ఉన్న చంద్రుని చల్లని కిరణాలు ప్రసరింపజేశాడని కథ. తరువాత శివుడు పార్వతి మీదకు గంగ ను ప్రవహింప జేయగా, పార్వతి గంగను ప్రార్థించి, వారిద్దరు శివుడి భార్యలని చెప్పగా గంగ పార్వతికి హాని జరపలేదు. అమ్మవారి ఆలింగనస్పర్శ చేత పులకాంకితుడైన పరమేశ్వరుడు అమ్మవారికి సాక్షాత్కరించి అనుగ్రహించినట్లు స్థల పురాణము.. ఇక్కడ ఉన్న విష్ణువు ను వామనమూర్తిగా పూజిస్తారు.

## పంచ భూత స్థలాలు
పంచ భూతములనగా 1.నింగి 2.నేల 3. గాలి 4. నీరు 5. నిప్పు.ఈ అయిదు మూలకాల  అభివ్యక్తీకరణమే పంచ భూత క్షేత్రాలు. ఈ అయిదింటిలో నాలుగు తమిళనాడులోనూ ఒకటి ఆంధ్ర రాష్ట్రం లోనూ గలవు. అవి:

## సాహిత్యం-సంగీతం
కర్ణాటక సంగీత త్రిమూర్తులలో ఒకరైన శ్రీ ముద్దుస్వామి దీక్షితులు ఈ క్షేత్రాన్ని దర్శించి పూర్వికల్యాణి రాగం లో ఏకామ్రనాథం భజేహం మఱియు భైరవి రాగం లో చింతయమా కంద మూల కందం అను కృతులను రచియించిరి.

## ఆలయ వేళలు
ఉదయం 6 గంటలు మొదలు మధ్యాహ్నం 12.30 వఱకు
సాయంత్రం 4 గంటలు మొదలు రాత్రి 8.30 వఱకు

## చిత్రమాలిక

దస్త్రం:Ekambareshwarar2.jpg|ఆలయ కాంపౌండ్
దస్త్రం:Ekambareshwarar6.jpg|ఆలయం 
దస్త్రం:Ekambareshwarar7.jpg|ఆలయం నరో కోణంలో
దస్త్రం:Ekambareswarar Temple Nandhi, kanchipuram.jpeg|ఆలయంలో నంది
దస్త్రం:Ekambareswarar Temple.jpg|ఆలయం శిల్పకళ


## మూలాలు

## వనరులు

*
*.
*.
*.
* .
*.
*.
*
*.
*
*
*
*.
*.
* .

## ఇతర లింకులు

* Link to Indiantemples.com site

వర్గం:తమిళనాడులోని శివాలయాలు
వర్గం:తమిళనాడు పుణ్యక్షేత్రాలు
వర్గం:తమిళనాడు పర్యాటక ప్రదేశాలు
వర్గం:కాంచీపురం జిల్లాలోని హిందూ ఆలయాలు
వర్గం:పాడల్ పేట్ర క్షేత్రాలు
ఖాకీవనం

**ఖాకీవనం** నవలను ప్రముఖ రచయిత, పత్రికా సంపాదకుడు, నిర్వాహకుడు కె.ఎన్.వై.పతంజలి రచించారు.
## రచన నేపథ్యం
ఖాకీవనం ప్రముఖ రచయిత, పత్రికా సంపాదకుడు కె.ఎన్.వై.పతంజలి తొలి నవల. ఈ నవల చతుర మాసపత్రిక 1980 నవంబరు సంచికలో మొదట ముద్రణ పొందింది. 2012 నవంబరులో మనసు ఫౌండేషన్ ప్రచురించిన పతంజలి సాహిత్యం తొలిసంపుటంలో చోటుచేసుకుంది.
ఈ నవలలోని వివరాలలో అధికభాగం వివిధ దిన, వారపత్రికల నుండి సేకరించిన యదార్థాలే గానీ కల్పితాలు కావని రచయిత పేర్కొన్నారు. ఈ అంశాన్ని గురించి చెప్తూ *ఈ [[నవల]]లోని కథ సౌలభ్యం కోసం [[తెలుగు]] దేశంలోనే జరిగినట్లుగా వ్రాయబడింది. పాత్రలను కూడా తెలుగువారిగానే పరిచయం చేయటం జరిగింది... అయితే. వాస్తవంలో ఈ కథ తెలుగు దేశానికే పరిమితం కాదు. [[భారత దేశము|భారతదేశం]]లో ఎక్కడనయినా ఈ సంఘటనలు జరిగి ఉండవచ్చు. పాత్రలు ఏ ప్రాంతానివైనా కావచ్చు* అంటారు గ్రంథకర్త నవల చివర ప్రచురించిన నోట్ లో.
### అంకితం
ఖాకీవనం నవలను రచయిత కె.ఎన్.వై.పతంజలి తన గురువులు అని పేర్కొంటూ శ్రీశ్రీ, చాసో, రావిశాస్త్రిల దివ్యస్మృతికి అంకితం ఇచ్చారు.

## రచయిత గురించి
*ప్రధాన వ్యాసం: [[కె.ఎన్.వై.పతంజలి]]*
కె.ఎన్.వై.పతంజలి (29.3.1952 - 11.3.2009) ప్రముఖ రచయిత, సంపాదకుడు. ఆయన పలు నవలలు, కథలు, అనువాద రచనలు, సంపాదకీయాలు, వ్యాసాలు, ఇతరేతర ప్రక్రియలు చేపట్టిన బహు గ్రంథకర్త. ఈనాడు, ఉదయం, సాక్షి వంటి వివిధ పత్రికల్లో ఉపసంపాదకునిగా, సంపాదకునిగా పలు హోదాల్లో పనిచేశారు. స్వయంగా పతంజలి పత్రిక అనే దినపత్రికను కొన్నాళ్లు నిర్వహించారు.

## ఇతివృత్తం
ఖాకీవనం నవల పోలీసు వ్యవస్థ వల్ల పోలీసులు, సామాన్యులు ఎదుర్కొనే ఇబ్బందులను ఇతివృత్తంగా స్వీకరించింది. ఉన్నతాధికారుల ఇళ్లవద్ద ఆర్డర్లీ పేరిట పనిచేసే కానిస్టేబుళ్ళు, ఎదురు చెప్పడానికి వీల్లేకుండా ఉన్నతాధికారి మాటను ఔదల దాల్చవలసిన కానిస్టేబుళ్ళు ఎదురుతిరిగి వ్యవస్థపై తిరుగుబాటు చేయడం ముఖ్య కథాంశం. ఈ నవలలోని వివరాలు దిన, వార పత్రికల్లోనించి స్వీకరించిన యదార్థాలని రచయిత స్వయంగా చెప్పుకున్నారు.

## మూలాలు

వర్గం:తెలుగు నవలలు
వర్గం:తెలుగు పుస్తకాలు
వర్గం:కె.ఎన్.వై.పతంజలి రచనలు
వర్గం:1980 పుస్తకాలు
వర్గం:2012 పుస్తకాలు
పెంపుడు జంతువులు (నవల)

పెంపుడు జంతువులు నవలను ప్రముఖ రచయిత, పత్రికా సంపాదకుడు కె.ఎన్.వై.పతంజలి రచించారు.
## రచన నేపథ్యం
పెంపుడు జంతువులు ప్రముఖ రచయిత, పత్రికా సంపాదకుడు కె.ఎన్.వై.పతంజలి మలి నవల. ఈ నవల వారం వారం వారపత్రికలో 1982లో మొదట ముద్రణ పొందింది. 2012 నవంబరులో మనసు ఫౌండేషన్ ప్రచురించిన పతంజలి సాహిత్యం తొలిసంపుటంలో చోటుచేసుకుంది.
### అంకితం
పతంజలి పెంపుడు జంతువులు నవలను తన అన్న సీతా రామకృష్ణరాజు, తమ్ముళ్ళు జానకి న్యాయ గౌతమశంకర్, భగవాన్ కృష్ణ మీమాంస జైమిని, వేదాంత వ్యాస ప్రసాద్, చెల్లెలు పద్మినీ రాజేశ్వరిదేవిలకు అంకితం ఇచ్చారు.
## రచయిత గురించి
*ప్రధాన వ్యాసం: [[కె.ఎన్.వై.పతంజలి]]*
కె.ఎన్.వై.పతంజలి(29.3.1952 - 11.3.2009) ప్రముఖ రచయిత, సంపాదకుడు. ఆయన పలు నవలలు, కథలు, అనువాద రచనలు, సంపాదకీయాలు, వ్యాసాలు, ఇతరేతర ప్రక్రియలు చేపట్టిన బహు గ్రంథకర్త. ఈనాడు, ఉదయం, సాక్షి వంటి వివిధ పత్రికల్లో ఉపసంపాదకునిగా, సంపాదకునిగా పలు హోదాల్లో పనిచేశారు. స్వయంగా పతంజలి పత్రిక అనే దినపత్రికను కొన్నాళ్లు నిర్వహించారు.
## ఇతివృత్తం
తొలి నవల ఖాకీవనంకు పోలీసు వ్యవస్థలోని చీకటికోణాలు ఇతివృత్తంగా స్వీకరించిన పతంజలి రెండవ నవలైన పెంపుడు జంతువులుకు పత్రికారంగంలోని తెరవెనుక విషయాలను కథావస్తువుగా ఎంచుకున్నారు. పత్రికావిలువలు నశించిపోయి దౌర్జన్యాలకు పాత్రికేయులు కొమ్ముకాయడం, తుదకు పాత్రికేయుని వ్యక్తిగత జీవితంపైనే వారు దాడిచేసి తప్పించుకోవడం వంటివి కథలోని అంశాలు.

## మూలాలు

వర్గం:తెలుగు నవలలు
వర్గం:కె.ఎన్.వై.పతంజలి రచనలు
వర్గం:1982 పుస్తకాలు
వర్గం:2012 పుస్తకాలు
సాహసవంతుడు

**సాహసవంతుడు** చిత్రం, 6 అక్టోబరు,1978 విడుదల. కె.బాపయ్య దర్శకత్వంలో, నందమూరి తారక రామారావు, వాణీశ్రీ జంటగా నటించిన ఈ చిత్రం, తిరుపతి పిక్చర్స్ పతాకంపై కె విద్యాసాగర్ నిర్మించగా, సంగీతం కె వి మహదేవన్ సమకూర్చారు.
## నటీనటులు
* నందమూరి తారక రామారావు
* వాణిశ్రీ
* జగ్గయ్య
* సత్యనారాయణ
* ప్రభాకరరెడ్డి
* బాలయ్య
* కాంతారావు
* గిరిబాబు
* రాజబాబు
* శరత్ బాబు
* మంజు భార్గవి
* జయమాలిని
* పండరీబాయి
## సాంకేతిక వర్గం
* దర్శకుడు - కె.బాపయ్య
* నిర్మాత - కె.విద్యాసాగర్
* కథ, సంభాషణలు - భమిడిపాటి రాధాకృష్ణ
* సంగీతం - కె.వి.మహదేవన్
* ఛాయాగ్రహణం - కన్నప్ప
* కూర్పు - నరసింహారావు
* కళ - భాస్కరరాజు
* సహకార దర్శకత్వం - బీరం మస్తాన్‌రావు

## విశేషాలు
ఈ చిత్రం భారత దేశంలోనే మొట్టమొదటి సారిగా టాడ్-ఎ.ఓ ప్రాసెస్‌లో చిత్రీకరించబడింది. ఈ పద్ధతిలో తయారయ్యే సినిమాను థియేటర్లలో వీక్షిస్తున్నప్పుడు ప్రేక్షకులకు తెరమీది సన్నివేశానికి దగ్గరగా ఉన్నామనే అనుభూతి కలుగుతుంది. 

## పాటల జాబితా
1.సుప్రభాత సుందరి నీవు ఉదయారాగ మంజరి నేను, రచన: వేటూరి సుందర రామమూర్తి, గానం.పులపాక సుశీల, శ్రీపతి పండితారాద్యుల బాలసుబ్రహ్మణ్యం 

2. ఏయ్ జమ్ జటక్ నువ్వే నా లవ్  లటక్, రచన:ఆచార్య ఆత్రేయ, గానం.ఎస్ పి బాలసుబ్రహ్మణ్యం, పి సుశీల 

3.దిక్కుమాలి టక్కలోడు తిక్కరేగి వాయిస్తే, రచన: వేటూరి, గానం.ఎస్ పి బాలసుబ్రహ్మణ్యం, పి సుశీల 

4.రా రా రా రా అలా అలా అలా జ్వాలల, రచన: ఆత్రేయ, గానం.ఎస్ పి బాలసుబ్రహ్మణ్యం, పి సుశీల 

5.హాయి హాయి హాయి పాలపీక ఇమ్మంటావా, రచన: ఆత్రేయ, గానం.ఎస్ పి బాలసుబ్రహ్మణ్యం, పి సుశీల 

6.హే గోపాల గోపీలోల ఇదేమి రాసలీల, రచన: ఆచార్య ఆత్రేయ , గానం.శిష్ట్లా జానకి, ఎస్ పి బాలసుబ్రహ్మణ్యం.

## మూలాలు
2.ఘంటసాల గళామృతము, కొల్లూరి భాస్కరరావు బ్లాగ్.
వర్గం:ఎన్టీఆర్‌ సినిమాలు
వర్గం:సత్యనారాయణ నటించిన సినిమాలు
లింగ యోని

**లింగ యోని** అనునది శివలింగం నిర్మాణం లోని ఒక భాగం. ఒక పరిపూర్ణ శివలింగంలో లింగం, యోనిలు ఉంటాయి. యోనిలో ఇనుమడింపజేసిన లింగాన్నే ఆలయాలలో శివలింగంగా పూజిస్తారు. యోని ఆది పరాశక్తి యొక్క చిహ్నము. యోని శివుడి దేవేరి. లింగం యోని పూరకము. లింగ యోనుల సంగమం సృష్టి, పునరుత్పత్తి అనే శాశ్వత ప్రక్రియని సూచిస్తుంది. 19వ శతాబ్దపు ద్వితీయార్థము నుండి యోని, లింగాలు స్త్రీ పురుష జనేంద్రియాలకు సూచికలుగా అభివర్ణింపబడుతున్నాయి.

## భారతీయ తత్త్వము

హిందూమతము లోని వివిధ పురాతన వ్రాతలలో యోని గురించిన ప్రస్తావనలు ఉన్నాయి. హిందూ తత్త్వములో తంత్ర శాస్త్రం ప్రకారం యోని అనునది జీవమూలము. శక్తికి, దేవికి యోని ప్రతిరూపంగా, సృష్టి ఆసాంతానికి జీవం పోసే ఒక మహత్తర శక్తిగా పరిగణింపబడుతుంది.

భారతీయ మతాలలోని వేదాలు, భగవద్గీత లలో యోని జీవ రూపంగా, జాతిగా చెప్పబడింది. ఈ సృష్టిలో మనుష్య యోనులతో కలిపి 8.4 మిలియను యోనులు కలవని లెక్క. మనుష్య యోని యొక్క ప్రాప్తి వివిధ దశలలో సంభవించే వివిధ జన్మలలో (ఉదా:కీటకము, మీనము, హిరణము, వానరము యొక్క అవతారాలలో ఉన్న యోనులు) చేసిన సత్కార్యాల యొక్క సత్కర్మ వలన ప్రాప్తిస్తుంది అని నమ్మకము ఉంది. దుష్కార్యాలు చేయటం వలన రాక్షస యోని సంభవిస్తుంది. మనిషి యొక్క జన్మ, పునర్జన్మ, జీవిత చక్రం వివిధ యోనులలో సంభవిస్తుంది. మోక్షము పొందిన మానవుడు జీవిత చక్రాన్ని ఛేదించి బ్రహ్మ ప్రక్కన స్థానాన్ని పొందుతాడు.

### లింగ యోని
యోని అనునది శక్తినీ, సృష్టి యొక్క సృజనాత్మక శక్తినీ ప్రతిబింబించేది. యోనిలో ఇనుమడింపజేసిన రాతి లింగం శివుణ్ణి ప్రతిబింబిస్తుంది. లింగం అనునది సర్వసృష్టికీ బీజాతీత మూలం. యోనితో సంగమించిన లింగం అంతర్గత సత్యం యొక్క అద్వైతాన్ని, బీజాతీత సంభావ్యతనీ ప్రతిబింబిస్తుంది.
### ఆరాధన
శక్తి ధర్మంలో యోనిని ఆరాధిస్తారు. అస్సాంలో ప్రతి సంవత్సరం జూన్ నెలలో భూదేవి యొక్క మరొక రూపమైన కామాఖ్య యొక్క ఋతుస్రావాన్ని అట్టహాసంగా జరుపుతారు. దీనినే అంబుబాచి మేళాగా వ్యవహరిస్తారు. మూడు రోజులు కామాఖ్య గుడిని మూసివేసి ఆ తర్వాతి రోజు నుండి భక్తుల, యాత్రికుల సందర్శనార్థం గుడిని తెరుస్తారు. నాలుగు రోజులుగా జరిగే ఈ పండుగకి ప్రతి రోజు కనీసం లక్ష మంది భక్తుల తాకిడి ఉంటుంది. మిగతా గుళ్ళలో వలె దర్శనం చూపుతో కాకుండా, ఈ గుడిలో స్పర్శిస్తేనే దర్శనం అయినట్టు భావిస్తారు. ఆధార శిల పై గల చీలికనుండి భూ అంతర్భాగంలో ఉన్న నీటి ఊట పైకి ఎగచిమ్ముతూ ఉంటుంది. ఈ చీలికని యోనిగా పరిగణిస్తారు. దీనిని పుష్పాలతో, కుంకుమతో, వివిధ రకాల వస్త్రాలతో, అలంకరించబడిన పైటకొంగులతో కప్పి ఉంచుతారు. భక్తులు నైవేద్యాలని నేరుగా దేవికి సమర్పించి, తల్లిని స్పృశించి ఊట నుండి వస్తున్న జలాన్ని సేవిస్తారు. పూజారి భక్తులకి కుంకుమ ప్రసాదాలని ఇస్తాడు. దర్శనం తర్వాత భక్తులు గుడి వెలుపల దీపాలని, అగరొత్తులని వెలిగిస్తారు. దర్శనాన్ని పరిపూర్ణం చేయటానికి గుడి చుట్టూ ప్రదక్షిణలు చేస్తారు.

## పురాతత్త్వ త్రవ్వకాలు
హరప్పా, మొహెంజో-దారోలలో సింధు లోయ నాగరికతకి చెందిన లింగ యోనులు త్రవ్వకాలలో బయటపడ్డాయి. సంస్కృతి-సంప్రదాయాలు సింధు నాగరికత నుండి వైదిక, ఆధునిక హిందూ పద్ధతులు వారసత్వ సంపదగా తీసుకొనబడ్డాయని చెప్పటానికి పలు మూలాలు గలవు.

## ఇవి కూడా చూడండి
* ఆది పరాశక్తి
* శివ లింగము
* శివుడు

## మూలాలు


వర్గం:హిందూమతం
వర్గం:శివుడు
వర్గం:శైవం
అద్దంకి (దక్షిణ) గ్రామం

**అద్దంకి (దక్షిణ)**, ప్రకాశం జిల్లా,అద్దంకి మండలం లోని చెందిన గ్రామం.
## జనాభా గణాంకాలు
అద్దంకి, ఆంధ్రప్రదేశ్ రాష్ట్రం, ప్రకాశం జిల్లా, అద్దంకి మండలం లోని గ్రామం. 2011 జనాభా లెక్కల ప్రకారం అద్దంకి గ్రామంలో మొత్తం 3,838 కుటుంబాలు ఉన్నాయి. అద్దంకి మొత్తం జనాభా 14,939, అందులో 7,559 మంది పురుషులు, 7,380 మంది స్త్రీలు ఉన్నారు. సగటు లింగ నిష్పత్తి 976. గ్రామంలో 0-6 సంవత్సరాల వయస్సు గల పిల్లల జనాభా 1658, ఇది మొత్తం జనాభాలో 11%గా ఉంది. 0-6 సంవత్సరాల మధ్య 860 మంది మగ పిల్లలు, 798 మంది ఆడ పిల్లలు ఉన్నారు.  బాలల లింగ నిష్పత్తి 928, ఇది గ్రామంలోని సగటు లింగ నిష్పత్తి (976) కంటే తక్కువ. 2011 జనాభా లెక్కల ప్రకారం అక్షరాస్యత రేటు 66%గా ఉంది.దీనిని పూర్వ ప్రకాశం జిల్లా 56.1% అక్షరాస్యతతో పోలిస్తే అద్దంకి గ్రామం అక్షరాస్యత కలిగి ఉంది. అద్దంకి గ్రామంలో పురుషుల అక్షరాస్యత రేటు 76.01%, స్త్రీల అక్షరాస్యత రేటు 55.71%.

## దేవాలయాలు
గ్రామదేవత శ్రీ పోలేరమ్మ ఆలయం:- ఈ ఆలయంలో 2014, ఆగస్టు-1వ తేదీ శుక్రవారం నాడు, అమ్మవారికి పులగాపన కార్యక్రమం నిర్వహించారు. శనివారం నాడు మహిళలు భారీ ఎత్తున పొంగళ్ళు సమర్పించి మొక్కులు తీర్చుకున్నారు. దక్షిణ అద్దంకి పరిధిలోని నర్రావారి పాలెం, వేలమూరిపాడు, కొంగపాడు, బలిజపాడు, గానుగపాలెం, గొర్లమిట్ట గ్రామాల నుండి 500 మంది మహిళలు పొంగళ్ళు నివేదించి ఉత్సవం నిర్వహించారు.

## మూలాలు

## వెలుపలి లంకెలు
అచ్ఛోద

**అచ్ఛోద**  ఒక పుణ్య నది. 
## విశేషాలు
తొలుత మరీచి నందనులగు పితృగణముల యొక్క మానస కన్యకగా పుట్టి తన పితలచే నిర్మితమగు అచ్ఛోదము అను సరోవరతీరమున సహస్ర దివ్యవర్షములు తపస్సు చేసి పితరుల మెప్పింపగా వారలు దివ్యాలంకారభూషితులయి పొడసూపిరి. అంత ఆపె తన తండ్రులగు వారలలో మావసుఁడు అనువానిని తన పతిఁగా కోరె. ఈ వ్యభిచారముచే ఆమె యోగభ్రష్టయై స్వర్గమునుండి క్రిందికి పడెనుగాని భూమినంటక మధ్యమున నిలిచె. అది దుర్మతియై కోరినను ధీరతచే మావసుఁడు తన మనమును చలింపనీయకుండుటంజేసి యక్కార్యము ప్రవర్తిల్లిన దినము అమావాస్య అని పరంగె. పితృ సంబంధమగునది కావున ఆదినము పితరులకు ముఖ్యము. ఆదినమునందు వారలకు చేసెడి స్వల్పక్రియలనైనను వారు అక్షయములుగ భావించి తృప్తిఁజెందుదురు. అట్లు అచ్ఛోద తలక్రిందుగా పడి పితరులను అందఱను పలుచందముల వినుతించి నా వ్యభిచారమును మన్నించి నాకు మరల గతులు కలుగునటులు కరుణింపుఁడని వేఁడఁగా ఆ పితరులు దానిం జూచి నీవిపుడు దేవతలు చేసెడు కర్మఫలములను అనుభవించుచుండి యిరువదియెనిమిదవ ద్వాపరమున మీనయోనియందు పుట్టి సత్యవతి అని పేర్కొనంబడి తొలుత పరాశరమహాముని తేజమున వ్యాసమహామునిని కని పిదప శంతనుని భార్యవై విచిత్రవీర్యుఁడు చిత్రాంగదుఁడు అను నిరువురు పుత్రులను కాంచి కడపట **అచ్ఛోద** అను పుణ్యనదివి అయ్యెదవని చెప్పి అంతర్థానులయిరి.

వర్గం:పురాణ నామావళి
వర్గం:నదులు
కౌరుగుంట

**కౌరుగుంట,** నెల్లూరు జిల్లా దగదర్తి మండలానికి చెందిన రెవెన్యూయేతర గ్రామం.

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో నాగళ్ళ సులోచన, సర్పంచిగా ఎన్నికైంది. తరువాత వీరు దగదర్తి మండల సర్పంచుల సంఘం ఉపాధ్యక్షురాలిగా ఎన్నికైంది.

## గ్రామ విశేషాలు
ఆంధ్రప్రదేశ్ రాష్ట్ర పబ్లిక్ సర్వీస్ కమిషన్ రాష్ట్రవ్యాప్తంగా 2011 నోటిఫికేషనులో 62 ఉద్యోగాలకోసం, నిర్వహించిన గ్రూప్-2 పరీక్షలలో, 4 లక్షల మందికి పైగా పోటీ పడగా, కొరుగుంటకు చెందిన శ్రీ అంబటి వెంకటేశ్వర్లు, రాష్ట్రస్థాయిలో మూడవ ర్యాంకు సాధించిలో ఏ.ఎస్.ఓ.గా సెక్రటేరియటులో ఉద్యోగం సంపాదించాడు. ఇతను తన ప్రాథమిక విద్యను స్వగ్రామంలోని పాఠశాలలోనే అభ్యసించాడు. ఆరవ తరగతి నుండి ఇంటరు వరకు, అల్లూరులోనూ, డిగ్రీ కావలిలోనూ, "లా" విద్యను హైదరాబాదులోని ఉస్మానియా విశ్వవిద్యాలయంలోనూ చదివినాడు. ఇతను కొన్ని కారణాల వలన, 2007 నుండి 2011 వరకు, చదువును వదలి, వ్యవసాయం, పశుపోషణతోనే గ్రామంలోనే ఉండిపోవటం విశేషం.

## మూలాలు

వర్గం:దగదర్తి మండలంలోని రెవెన్యూయేతర గ్రామం.
సి.కొత్తకోట

**సి.కొత్తకోట,** కడప జిల్లా ఖాజీపేట మండలాంకి చెందిన రెవెన్యూయేతర గ్రామం.
ఈ గ్రామానికి చెందిన భూమిరెడ్డి ఓబుల్ రెడ్డి, వెంకటసుబ్బమ్మ, దంపతులు 2.5 ఎకరాల చిన్నకారు రైతు కుటుంబీకులు. వీరి కుమారుడు సుదర్శన రెడ్డి, చిన్నప్పటినుండి కష్టపడి చదివి, పైసా ఖర్చు లేకుండా, ప్రతిభ ఆధారంగా, ప్రభుత్వం కలుగజేసిన సౌకర్యంతో, ప్రస్తుతం ఇడుపులపాయ ఐ.ఐ.ఐ.టి.లో, నాల్గవ సంవత్సరం ఇంజనీరింగు చదువుచున్నాడు. ఇక్కడ గూడా ఇతడు 83% మార్కుల గ్రేడుతో రాణించుచున్నాడు. పైగా ఇతడు జాతీయస్థాయిలో ప్రతిభ కనబరచుచున్నాడు. ఇతడి ప్రయోగ వ్యాసం(పత్రం) ఒకటి "ఇంజనీరింగ్ జర్నల్" అను వెబ్ సైటులో ప్రచురితమైనది. అంతర్జాతీయ స్థాయిలో కొందరి పత్రాలకే ఇందులో చోటు దొరుకుతుంది. అందులో కడప జిల్లాలోని ఒక మారుమూల గ్రామంలోని చిన్న రైతు కుటుంబం నుండి వచ్చిన ఈ విద్యార్ధికి చోటు దొరకటం విశేషం. ఇంతేగాక ఇతనికి ఇటీవల నిర్వహించిన ప్రాంగణ ఎంపికలలో ఇంఫోసిస్ కంపెనీ వారు ఏటా రు. 3.5 లక్షల వేతనంతో ఉద్యోగం ఇవ్వడానికి ఇతనిని ఎంపిక చేసుకున్నారు.  

## మూలాలు

## బయటి లింకులు
దత్తాపురం (కొండాపురం)

**దత్తాపురం,** వైఎస్ఆర్ జిల్లా కొండాపురం మండలానికి చెందిన రెవెన్యూయేతర గ్రామం. పిన్ కోడ్ నం 516 474., ఎస్.టి.డి.కోడ్ = 08560.
*దత్తాపురం గ్రామ బస్సుస్టాండు వద్ద 2014 మార్చి4, బుధవారం నాడు, శ్రీ అభయాంజనేయస్వామి విగ్రహ ప్రతిష్ఠ సందర్భంగా, కలశ పూజ, హోమం నిర్వహించారు. తరువాత గురువారం నాడు అభయాంజనేయస్వామివారి విగ్రహప్రతిష్ఠ ఘనంగా నిర్వహించారు. తరువాత మద్యాహ్నం భక్తులకు అన్నదానం నిర్వహించారు. [2]
* ఈ గ్రామ ప్రభుత్వ పాఠశాలలో 8వ తరగతి చదువుచున్న విద్యార్థులు, వరుసగా 3 సంవత్సరాలనుండి జాతీయ ప్రతిభా ఉపకార వేతనాలు పొందుచున్నారు. ఇంతవరకూ ఈ పాఠశాల నుండి మొత్తం 16 మంది విద్యార్థులు ఈ ఉపకారవేతనాలకు ఎంపికైయ్యారు. వీరికి 8వ తరగతి నుండి ఇంటరు వరకూ, సంవత్సరానికి ఆరు వేల రూపాయల ఉపకారవేతనం లభిస్తుంది. దీనికి నిబంధన ప్రభుత్వ పాఠశాలలోనే చదువు కొనసాగించాలి. [1]

## మూలాలు

## వెలుపలి లంకెలు
[1] ఈనాడు కడప/జమ్మలమడుగు; 2014,ఫిబ్రవరి-25; 1వ పేజీ.[2] ఈనాడు కడప/జమ్మలమడుగు; 2014,మార్చి-7; 2వ పేజీ.

వర్గం:కొండాపురం (వైఎస్‌ఆర్ జిల్లా) మండలం లోని రెవెన్యూయేతర  గ్రామాలు
ఆట్రంవారి కండ్రిగ

**ఆట్రంవారికండ్రిగ** నెల్లూరు జిల్లా వెంకటాచలం మండలానికి చెందిన రెవెన్యూయేతర   గ్రామం.

2013 జులైలో ఈ గ్రామ పంచాయతీకి జరిగిన ఎన్నికలలో దువ్వూరి అనూరాధ, సర్పంచిగా ఎన్నికైంది.

## మూలాలు

## వెలుపలి లంకెలు
ఫ్లాష్ బట్ వెల్డింగు

**ఫ్లాష్ బట్ వెక్డింగు ** (Flash Butt welding) అను ప్రక్రియ రెండు లోహంలను అతుకు విధానం.సరిగ్గా నిర్వచించినచో ఒకేరకమైన రెండు లోహభాగంలను అతుకు ప్రక్రియం.లోహాంలను అతుకు ఈ ప్రక్రియ లోహంల కున్న వాటి ప్రత్యేకమైన ఒక గుణాన్ని ఆధారం చేసుకొని పనిచేయును.లోహంలన్నియు విద్యుత్తు వాహకంలైనప్పటికి, అన్నియు ఒకే రకమైన విద్యుత్తు ప్రవాహక లక్షణాన్ని చూపించవు.అన్నిలోహంలు కొంతమేర విద్యుత్తు నిరోధక తత్వాన్ని చూపించును.ముఖ్యంగా వాహకంలో ప్రవహించు విద్యుచ్ఛక్తి యొక్క విద్యుచ్ఛాలక శక్తి పెరిగే కొలది, వాహక లోహంయొక్క మందం (వ్యాసం) తగ్గెకొలది, వాహకంయొక్క పొడవు పెరిగే కొలది ఈ విద్యుత్తు వాహక నిరోధం విలువ పెరుగుతుంది.

ఫ్లాష్ బట్ వెల్డింగు పనిచేయు విధానంలో బట్ లేదా అప్‌సెట్ వెల్డింగు వంటిదే.నిజం చెప్పాలంటే బట్ వెల్డింగునుండే ఫ్లాష్ బట్ వెల్డింగ్ పరిణితి/అభివృద్ధ్ చెందినది అనిచెప్పవచ్చును. ఫ్లాష్ బట్ వెల్డింగులో కూడా విద్యుత్తు ప్రవాహం (current flow), వత్తిడి (pressure) రెండింటిని ఉపయోగ్స్తారు.బట్ (అప్‌సెట్) వెల్డింగులో మొదట వత్తిడిని కలిగించి ఆతరువాత విద్యుత్తు ప్రవాహాన్ని కలుగచేసి, వేడిని పుట్టించి, లోహాలను కరగించి అతికెదరు.ఫ్లాష్ బట్ వెల్డింగు విధానం లేదా ప్రక్రియలో మొదట అతుకవలసిన రెండు లోహ అంచులు/చివరల లలో విద్యుత్తును ప్రవహింపచేసి, అంచులవద్ద ఎలక్ట్రానుల ప్రవాహ వత్తిడివలన క్షణికదీప్తి/క్షణప్రభ (flash) ఏర్పడటం వలన లోహాలను వేడిచేసి, అంచులు/చివరలపై ఇప్పుడు వత్తిడిని ఉపయోగించి లోహంలను అతికెదరు. 
## ఫ్లాష్ బట్ వెల్డింగు యంత్రభాగాలు
#ప్రధాన చత్రం లేదా సంధాన బల్ల (మmain frame)
#స్థిరంగా వుండు ప్లాటెన్ (platen)
#కదిలే ప్లాటెన్ (platen) .
#లోహ బంధకాలు (clamps, నీటిద్వారా చల్లబరచే అమరిక వుండును.
#విద్యుత్తు ట్రాన్సుఫార్మర్
#విద్యుత్తు మీటలు, నియంత్రణ పరికరాలు
ప్లాష్ బట్ వెల్డింగు యంత్రాలలో పలురకాలున్నాయి.మనిషి పర్యవేక్షణ (manually operated) లో పనిచేయునవి, మనిషి పర్యవేక్షణ లేకుండ స్వయం పనిచేయు (automated) రకాలు, కంప్యూటరు నియంత్రణ (PLC) రకాలున్నాయి.

## ఫ్లాష్ బట్ వెల్డింగు విధానంద్వారా అతుకు లోహాలు
#తక్కువ కార్బన్ వున్న ఉక్కు
#పనిముట్లు (tools) చేయు ఉక్కు
#తుప్పు పట్టని ఉక్కు (stainless steel)
#అల్యూమినియం లోహం, దాని మిశ్రమథాతువులు
#మధ్యంతర, అధిక దృఢత్వంవున్న మిశ్రమథాతువులు
#రాగి యొక్క మిశ్రమథాతువులు (జింకును అధిక మోతాదులోకలిగివున్నవి)
#మెగ్నిసియంయొక్క మిశ్రమథాతువులు
#మోల్బిడినం మిశ్రమథాతువులు
#టిటానియం మిశ్రమథాతువులు
#నికెల్ యొక్క మిశ్రమ థాతువులు.
## అతుకు లోహ వస్తువులు
#తీగెలను, లోహ ఊచలు/కడ్డిలను అతుకుటకు
#ఉక్కుపట్టాలను (rails) అతుకుటకు ఈ విధానాన్ని ఉపయోగిస్తారు
## ఇవికూడా చూడండి
#వెల్డింగ్

## బయటిలింకులు
#[బట్ వెల్డింగు

==సూచికలు==
<references/>
[వర్గం:వెల్డింగ్]
వర్గం:ధాతుశాస్త్రము
వర్గం:రెసిస్టన్సు వెల్డింగు
వర్గం:లోహాలు
నోబెల్ పురస్కార మహిళా విజేతలు (పుస్తకం)

thumb
**నోబెల్ పురస్కార మహిళా విజేతలు** తెలుగు భాషలో ప్రచురించబడిన పుస్తకం. చిత్రా గర్గ్ హిందీ రచనను పుట్టపర్తి నాగపద్మిని తెలుగు అనువాదం చేశారు. దీనిని భారత ప్రభుత్వం కు చెందిన సమాచార ప్రసార మంత్రిత్వ శాఖ 2006 లో ముద్రించింది.

## వ్యాసాలు
* ఆల్‌ఫ్రెడ్ నోబెల్ - నోబెల్ పురస్కారం
* మేరీ క్యూరీ (భౌతిక శాస్త్రం - 1903 & రసాయన శాస్త్రం -1911)
* బర్ధావాన్ సట్‌నర్ (శాంతి - 1906)
* సెల్మా లాగర్ లోఫ్ (సాహిత్యం - 1909)
* గ్రేజియా డెలెడా (సాహిత్యం - 1926)
* సిగ్రిడ్ అండ్సెట్ (సాహిత్యం - 1928)
* జేన్ ఆడమ్స్ (శాంతి - 1931)
* ఐరీన్ జూలియట్ క్యూరీ (రసాయన శాస్త్రం - 1935)
* పర్ల్ బక్ (సాహిత్యం - 1938)
* గబ్రియేలా మిస్ట్రాల్ (సాహిత్యం - 1945)
* ఎమిలీ గ్రీన్ బాల్చ్ (శాంతి - 1946)
* గెర్టీ థెరెసా కోరీ (చికిత్సా విజ్ఞానం - 1947)
* మరియా గెప్పర్ట్ మాయర్ (భౌతిక శాస్త్రం - 1963)
* డోరోతీ మేరీ క్రోఫుట్ హాజ్‌కిన్ (రసాయన శాస్త్రం - 1964)
* నెల్లీ శాక్స్ (సాహిత్యం - 1966)
* బెట్టీ స్మిత్ విలియమ్స్ (శాంతి - 1976)
* మేయ్‌రీడ్ కోరీగన్ (శాంతి - 1976)
* రోజ్లిన్ సస్‌మెన్ యాలో (ఔషధి/శరీర శాస్త్రం - 1977)
* మదర్ థెరెసా (శాంతి - 1979)
* ఆల్వా రీమర్ మిర్డాల్ (శాంతి - 1982)
* బార్బరా మెక్లింటాక్ (ఔషధి/శరీర శాస్త్రం - 1983)
* రీటా లెవీ మెంటాల్చినీ (ఔషధి/శరీర శాస్త్రం - 1986)
* జర్‌ట్రూడ్ బేలే ఎలియన్ (ఔషధి/శరీర శాస్త్రం - 1988)
* అంగ్ సాన్ సూకీ (శాంతి - 1991)
* నదీన్ గోర్డీమర్ (సాహిత్యం - 1991)
* రిగో బర్టా మేంచూ (శాంతి - 1992)
* టోనీ మారిసన్ (సాహిత్యం - 1993)
* క్రిస్టేన్ సుస్లీన్ వోల్హార్డ్ (ఔషధి/శరీర శాస్త్రం - 1995)
* విస్లావా సింబోర్స్‌కా (సాహిత్యం - 1996)
* జోడీ విలియమ్స్ (శాంతి - 1997)
* షిరీన్ ఇబాదీ (శాంతి - 2003)
* వాంగరీ మాథాయి (శాంతి - 2004)
* ఎల్ఫిదీ జెరినెక్ (సాహిత్యం - 2004)
* లిండా బి. బక్ (ఔషది/శరీర శాస్త్రం - 2004)

## మూలాలు
* నోబెల్ పురస్కార మహిళా విజేతలు, చిత్రా గర్గ్, ప్రచురణ విభాగము, భారత ప్రభుత్వము, 2006.

వర్గం:తెలుగు పుస్తకాలు
వర్గం:నోబెల్ బహుమతి పొందిన మహిళలు
వర్గం:2006 పుస్తకాలు
గొడే జానకమ్మ

**గొడే జానకమ్మ (గొడే జానకయ్యమ్మ)**   రచయిత్రి,  సంఘ సంస్కర్త. ఆమె అనకాపల్లి సంస్థానాధీశుడు  గొడే సూర్యప్రకాశరావు  భార్య. ఆమెను  "విద్యా విశారద"  అని సమకాలీన కవులు మెచ్చుకొనేవారు.

ఆమె స్త్రీ విద్య కోసం పాటుపడింది. విశాఖపట్టణంలో ఆడపిల్లల కొరకు ఒక పాఠశాలను నెలకొల్పింది. జానకమ్మ కొన్ని గ్రంథాలను వ్రాయించింది. మరిగంటి వెంకటాచార్యులు అనే కవి "మల్లారి చరిత్ర" అనే కులపురాణం వ్రాశాడు. దీనిలోని కొన్ని నచ్చని విషయాలు వుండడం వలన ఎర్రమిల్లి పేర్రాజు గారిచేత సవరణలు చేయించింది. 

అమె భర్త సూర్యప్రకాశరావు గొప్ప సాహిత్య పోషకుడు.అతను సంస్కృతాంద్రములందే కాక ఆంగ్లం నందు గొప్ప పాండిత్యం కలవాడు. పాశ్చాత్య సీమలలో ప్రచలితమైన వాస్తు శాస్త్రం, వృక్షలతాది దోషదశాస్త్రములు విశేషాభినివేశముతో పరిశీలించినవాడు. 

ఆంగ్లభాషా నిఘంటు మర్యాదల ప్రకారం సంస్కృతాంధ్రములకు చక్కని నిఘంటువును కూర్చవలసినదిగా అతను తమ అధ్యాపకుడైన శ్రీనివాసాచార్యులకు అభ్యర్తించాడు. దేశ భాషోద్ధారకుడైన, శిష్యుడైన, పోషకుడైన అతని కోర్కెను మన్నించి నిఘంటువునందలి చాలా భాగములను పూతి చేసి చివరి నాలుగయి దక్షరములు రాయవావలసి ఉండగా శ్రీనివాసాచార్యులు మరణించిరి. శ్రీనివాసాచార్యుని పుత్రులు పసివారు. దీనిని పూర్తిచేయు పండితులు కనిపించనందున మిక్కిలి చింతించుచూ 1841లో మరణించాడు.

అతని భార్య జానకయ్యమ్మ. తన భర్త తలపెట్టిన ఉద్యమమును కొనసాగించుటకు నిర్ణయించి శ్రీనివాసాచార్యులవారి కుమారులగు వేంకట రంగాచార్యులు, రామానుజాచార్యులును నియమించి మిగిలిన నిఘంటు భాగాన్ని పూర్తి చేయిందింది.  ఇది "సర్వ శబ్దసంబోధిని" అను పేరుతో ప్రచురితమైంది.

## మూలాలు

వర్గం:తెలుగు రచయిత్రులు
వర్గం:విశాఖపట్నం జిల్లా రచయిత్రులు
వాట్స్‌యాప్

**వాట్స్ యాప్ కు** ఒక  ఇంటర్నెట్ ఉంటే చాలు. దీంతో ఏదైనా చేసేయొచ్చు. ఉచితంగా సందేశాలు పంపుకోవచ్చు. వీడియోల్ని సెకన్లలో పంపేయొచ్చు. ఆడియో ఫైల్స్‌ను కూడా క్షణాల్లో కోరుకున్న వారికి పంపేయొచ్చు. వాట్సాప్ వాడని స్మార్ట్‌ఫోన్ లేదంటే అతిశయోక్తి కానే కాదు. 2014లో ఈ సంస్థను ఫేస్‌బుక్ 19 బిలియన్ డాలర్లు (రూ.1.18 లక్షల కోట్లు) పెట్టి కొనేసింది. 

2022 మార్చి 31 నుంచి ఆండ్రాయిడ్, ఐఓఎస్‌, కాయ్‌ ఓఎస్‌ల్లోని కొన్ని వెర్షన్‌లో వాట్సాప్‌ సేవలు నిలిపివేసినట్లు కంపెనీ వెల్లడించింది. ఆండ్రాయిడ్‌ 4.0 అంతకంటే తక్కువ వెర్షన్‌లో ఇక వాట్సాప్‌ పనిచేయదు. అలాగే యాపిల్ ఐఫోన్ ప్రత్యేక ఓఎస్ అయిన ఐఓఎస్‌ 10 అంతకంటే పై వెర్షన్‌లోని మోడల్స్‌లో మాత్రమే వాట్సాప్‌ సేవలు అందుబాటులో ఉంటాయి. కాయ్‌ 2.5 వెర్షన్‌ కంటే తక్కువగా ఉన్న మోడళ్లలో వాట్సాప్‌ సేవలు నిలిచిపోతాయి.

## విశేషాలు
* ఇన్‌స్టంట్ మెసేజింగ్ సేవలకు సంబంధించి ఇదో అప్లికేషన్(యాప్). దీనిద్వారా మొబైల్ ఫోన్ వినియోగదారులు చాలా సులువుగా టెక్స్ట్, వాయిస్ మెసేజ్‌లతో పాటు వీడియోలు, ఫోటోలు ఏవైనా సరే వేరొకరికి లేదా గ్రూపునకు పంపొచ్చు.
* వేరొకరు పంపిన వీడియోలు, ఫోటోలు, మెసేజ్‌లు ఇతరులతో పంచుకోవచ్చు.
* దీనికి టెలిఫోన్ ఆపరేటర్ల నుంచి ఎb c e లాంటి రుసుములు ఉండవు. స్మార్ట్, ఫీచర్ ఫోన్లు అన్నింటిలోనూ (గూగుల్ ఆండ్రాయిడ్, బ్లాక్‌బెర్రీ ఓఎస్, యాపిల్ ఐఓఎస్; నోకియా ఆశా, విండోస్ ఫోన్ ఇతరత్రా) ఈ యాప్ అందుబాటులో ఉంది.
* ప్రపంచంలో ఏ మూలనుంచైనా ఈ యాప్‌ను ఉపయోగించొచ్చు. ఫోన్ లేదా ట్యాబ్‌లో కేవలం ఇంటర్నెట్ సదుపాయం ఉంటే చాలు. యూజర్ల మొబైల్ నంబర్ల ఆధారంగా ఇది అనుసంధానం అవుతుంది.
*  మొదట్లో వాట్సాప్ ని ఉపయోగించాలంటే కొంత రుసుం వసూలు చేసేవారు తరువాత కాలంలో వాట్సాప్ ని ఉచితంగా వాడుకునే లాగా అందుబాటులోకి తెచ్చారు.
*ప్రసుత్తం ప్రపంచవ్యాప్తంగా 45 కోట్ల మందికి పైగా యూజర్లు వాట్స్‌యాప్‌ను వినియోగిస్తున్నారు. రోజుకు 10 లక్షల మంది కొత్త యూజర్లు జతవుతున్నట్లు అంచనా. అంతేకాదు వాట్స్‌యాప్ యూజర్లలో 70 శాతం మంది యాక్టివ్‌గా (రోజులో కనీసం ఒకసారైనా వాడేవారు) ఉంటున్నారు.
*స్వల్పకాలంలోనే వాట్స్‌యాప్ యూజర్ల సంఖ్య 100 కోట్ల మైలురాయిని అధిగమించగలదని అంచనా.
* రోజుకు 50 కోట్లకు పైగా ఫోటోలు, 1,000 కోట్లకు పైగా మెసేజ్‌లు దీనిద్వారా షేర్ అవుతున్నట్లు అంచనా

## ఇవి కూడా చూడండి

* అరట్టై యాప్
* టెలిగ్రామ్

## బయటి లంకెలు

వాట్స్‌యాప్ అధికారిక జాలస్థలి

## మూలాలు

వర్గం:సాఫ్ట్‌వేర్లు
వర్గం:ఆండ్రాయిడ్ సాఫ్ట్‌వేర్లు
తెలుగు సినిమా సాహిత్యం కథ-కథనం-శిల్పం

thumb
తెలుగుసినిమా సాహిత్యం కథ-కథనం-శిల్పం పుస్తకం ప్రముఖ తెలుగు సినీరచయిత పరుచూరి గోపాలకృష్ణ రాసిన సిద్ధాంత గ్రంథం. ఈ గ్రంథంలో తెలుగు సినిమాలలోని కథ, కథనం వాటి శిల్పాలను సప్రమాణికంగా చర్చించారు.

## రచన నేపథ్యం
పరుచూరి గోపాలకృష్ణ ప్రముఖ సినీ రచయిత. ఎన్నో సినిమాలకు కథ, స్క్రీన్‌ప్లే, మాటలు అందించి విజయాలను అందుకున్న పరుచూరి బ్రదర్స్ గా పేరుపొందిన వారిలో ఆయన ఒకరు, ఇంకొకరు ఆయన అన్న వెంకటేశ్వరరావు. ఎం.ఎ.(తెలుగు) పూర్తిచేసి ఆంధ్రోపన్యాసకునిగా పనిచేస్తూండగా సినీ అవకాశాలు రావడం, సినీరంగంలో పేరుప్రతిష్టలు, డబ్బు సంపాదించుకోవడంతో ఆంధ్రోపన్యాసకత్వం వదిలివేసి సినిమాల దిశగా వెళ్ళిపోవాల్సివచ్చింది. గోపాలకృష్ణ తల్లికి చిన్నతనం నుంచి తన పిల్లలలో ఎవరైనా డాక్టరు కావాలనే కోరిక ఉండేదిట. ఐతే ఇద్దరు కుమారులూ సినీరంగంలో, మిగిలిన పిల్లలు వేరే వృత్తుల్లో స్థిరపడడంతో ఆ కోరిక తీరలేదు. ఆమె కోరికను కనీసం పీహెచ్‌డీ చేసి డాక్టరేట్ పట్టా తీసుకుని పరోక్షంగానైనా తీరుద్దామనే లక్ష్యంతో గోపాలకృష్ణ పీహెచ్‌డీ ప్రారంభించారు. తనకు చక్కని అవగాహన, అనుభవం ఉన్న సినీ సాహిత్యంపై పి.హెచ్.డి. పూర్తిచేసి సిద్ధాంత గ్రంథాన్ని సమర్పించారు. ఈ గ్రంథరచనకు గాను ఆయన పీహెచ్‌డీ అందుకున్నారు. ఈ నేపథ్యంలో **తెలుగు సినిమా సాహిత్యం కథ-కథనం-శిల్పం** అన్న సిద్ధాంత గ్రంథాన్ని తన తల్లికి అంకితమిచ్చారు గోపాలకృష్ణ.

## పరిశోధనాంశాలు
ఈ గ్రంథంలో తెలుగు సినిమాలో కథాసాహిత్యాన్ని, కథనాన్ని, శిల్పాన్ని వేరువేరు అధ్యాయాలుగా విభజించి చర్చించారు. సాధారణంగా సినిమా ప్రారంభమైన అరగంటలో ప్రధాన పాత్రలను, పాత్రల మనస్తత్త్వాలను పరిచయం చేసి, 30-35నిముషాల నడుమ సినిమాలో కథానాయకుడు(ప్రొటోగనిస్ట్) సాధించాల్సిన సమస్యను సృష్టించి, విశ్రాంతికి ముందు కథను మలుపుతిప్పి, సినిమా పూర్తయ్యే ముందు కథానాయకుడు పూర్తిగా దెబ్బతిన్న స్థితికి తీసుకువెళ్ళి చివరకు విజయాన్ని సాధించడం అనే తరతరాలుగా తెలుగు సినీరంగాన్ని ఏలుతున్న సిద్ధాంతాన్ని కొన్ని ఉదాహరణలతో వివరించారు. సినిమాలో సన్నివేశాలను, ఘట్టాలను నిర్వచించి వాటి భేదాలు నిరూపించడం, సినిమా రచన శిల్పంలో భాగంగా సంభాషణను అవసరమైనచోట సంభాషణలు, మౌనం అవసరమయ్యేచోట మౌనం సినీదర్శకులు, రచయితలు ఎలా సృష్టిస్తారో వివరించారు. ఏ సన్నివేశాల్లో ఏ వివరాలు ప్రేక్షకుల అవగాహన మీద నమ్మకం ఉంచి వదిలేస్తూంటారు, మరి ఏ వివరాలను పాత్రలతో పలికిస్తూంటారు వంటి సూక్ష్మమైన విషయాలను తెలుగు సినిమా క్లాసిక్స్‌ను ఉపయోగించి తెలిపారు.

## మూలాలు

వర్గం:తెలుగు పుస్తకాలు
వర్గం:పరిశోధన గ్రంథాలు
వర్గం:సిద్ధాంత గ్రంథాలు
బి.వి.వి.ప్రసాద్

**బి.వి.వి.ప్రసాద్** ప్రసిద్ధి పొందుతున్న సమకాలీన కవి.
## వ్యక్తిగత జీవితం
బొల్లిన వీరవెంకట ప్రసాద్ 21 నవంబరు 1966న జన్మించారు. ఆయన బాల్యం మాతామహులు, నలుగురు మేనమామలు ఉన్న ఉమ్మడికుటుంబంలో గడిచింది. ఆ తరువాత తల్లిదండ్రుల వద్ద ఏడవతరగతి వరకూ చాగల్లులోనూ, బీకాం రెండవ సంవత్సరం వరకూ తణుకులోనూ, చివరి సంవత్సరం కాకినాడలోనూ గడిచాయి. 1991లో మాలతితో వివాహమైంది. గాయత్రి, భార్గవి వారి సంతానం. చదువు ముగించాకా చాలాకాలం పాటు తండ్రికి వ్యాపారంలో సహాయంగా ఉండి, 2003లో పాఠశాల ప్రారంభించారు. మూడేళ్ళపాటు నడచిన పాఠశాల నష్టాల వల్ల ముగించుకుని తండ్రి వ్యాపారాన్ని చూసుకుంటున్నారు.
## రచన రంగం
బి.వి.వి.ప్రసాద్ సాహిత్యం పట్ల ఆసక్తితో పలు కవిత్వ రచనలు చేశారు. స్కూలు చదువులో చిత్రకళతో ప్రారంభమైన సృజనాత్మక వ్యాసంగం, కళాశాల చదువుకు వచ్చేసరికి కవిత్వంగా మారింది. 1989లో తొలి పుస్తకం "ఆరాధన" (కవిత్వ సంకలనం) ప్రచురించేనాటికి కవిత్వం, కథలు, సాహిత్య తత్త్వచింతనలు రాసుకున్నారు. హైకూ ప్రక్రియలో రాసుకున్న కవితలతో 1995, 1997, 1999ల్లో వరుసగా దృశ్యాదృశ్యం, హైకూ, పూలురాలాయి సంపుటాలు ప్రచురించారు. వీరి వచన కవిత్వం 2006లో "నేనే ఈ క్షణం" 2011లో "ఆకాశం" 2015లో "నీలో కొన్నిసార్లు" పేర్లతో సంపుటాలుగా వచ్చింది. 2015లో హైకూలు, హైకూపై వ్యాసాలూ కలిపి "బివివి ప్రసాద్ హైకూలు"గా వచ్చింది.

## రచనల జాబితా
* ఆరాధన (వచన కవిత్వం) - 1989
* దృశ్యాదృశ్యం (హైకూలు) - 1995
* హైకూ (హైకూలు) - 1997
* పూలురాలాయి (హైకూలు) - 1999
* నేనే ఈ క్షణం (వచన కవిత్వం) - 2006
* ఆకాశం (వచన కవిత్వం) - 2011
* నీలో కొన్నిసార్లు (వచన కవిత్వం ) - 2015
* ఊరికే జీవితమై (వచన కవిత్వం) - 2022
* సృష్టి (వచన కవిత్వం) - 2025

## మూలాలు

వర్గం:తెలుగు కవులు
వర్గం:జీవిస్తున్న ప్రజలు
వర్గం:1966 జననాలు
వర్గం:తెలుగు హైకూ కవులు
వర్గం:తెలుగు రచయితలు
వర్గం:పశ్చిమ గోదావరి జిల్లా కవులు
లింగోద్భవ వేళ

మాఘ మాసం కృష్ణ పక్షం, చతుర్దశి తిథి రాత్రివేళ లింగోద్భవం జరిగినట్లు స్కాంద తదితర పురాణ గ్రంథాలు తెలియజేస్తున్నాయి. చతుర్దశి పగటివేళ ముగిసినప్పటికీ ఆ నాటి అర్ధరాత్రి లింగోద్భవ వేళగా పరిగణించవచ్చు. అదే రోజు శివరాత్రి పర్వదినంగా పాటించడం సంప్రదాయం. బ్రహ్మ విష్ణువులకు తన ఆధిక్యాన్ని తెలియజేయడం కోసం శివుడు జ్యోతి రూపంలో ఒక స్తంభంగా అంతు తెలియనంతగా, ఆద్యంతాలు కనిపించ నంతగా పైకీ, క్రిందికీ వ్యాపించాడనీ, బ్రహ్మ విష్ణువులు లింగం ఎక్కడ మొదలో ఎక్కడ చివరో తెలుసుకొన లేనప్పుడు శివుడు అగ్ని స్తంభం మధ్యలో వారికి దర్శనం ఇచ్చాడనీ పురాణ గాథ.

శివరాత్రి నాడు ఈ లింగోధ్బవ కాలం ముఖ్యమైనది. కావున అన్ని శివాలయాలలో ఆ రోజు రాత్రి 11 గంటలకు లింగోద్భవాన్ని ఘనంగా నిర్వహిస్తారు. ఈ సమయంలో లింగం దర్శనం, స్వామి వారికి చేసే అభిషేకాల దర్శనం చేసుకుంటే మహా పుణ్యఫలం సిద్ధిస్తుంది. ఈ సమయంలో స్వామి వారిని బిల్వ పత్రాలతో పూజించి, పంచామృతాలతో అభిషేకిస్తే సంవత్సర కాలం నిత్య శివారాధన ఫలితం దక్కుతుందని అంటారు.

## మూలాలు

వర్గం:హిందూ సాంప్రదాయాలు
ఆకాశం (పుస్తకం)

thumb
**ఆకాశం** బి.వి.వి.ప్రసాద్ రాసిన పుస్తకం. ఇది 2012 సంవత్సరంలో శ్రీ ఇస్మాయిల్ కవితా పురస్కారం; స్నేహనిధి, హైదరాబాద్ వారి సాహిత్య పురస్కారం; గుంటూరు జిల్లా రచయితల సంఘం వారి పురస్కారం పొందింది.

## రచన నేపథ్యం
ఆకాశం బి.వి.వి.ప్రసాద్ 2010-11 లలో నాలుగు నెలల కాలంలో వ్రాసిన కవిత్వంతో ఆకాశం సంకలనం వెలువరించారు. సంకలనంలో మొత్తం 100 కవితలు ఉన్నాయి. 2011 ఆగస్టులో పాలపిట్ట బుక్స్ పుస్తకాన్ని ప్రచురించింది.

## మూలాలు

వర్గం:తెలుగు పుస్తకాలు
వర్గం:కవితా సంకలనాలు
వర్గం:2011 పుస్తకాలు
యాచవరం (అర్ధవీడు)

యాచవరం, ఆంధ్ర ప్రదేశ్ రాష్ట్రం, మార్కాపురం జిల్లా, అర్ధవీడు మండలంలోని గ్రామం. ఇది ఆంధ్రా ప్రాంతానికి చెందినది. ఇది జిల్లా హెడ్ క్వార్టర్స్ ఒంగోలు నుండి పశ్చిమాన 131 కిమీ దూరంలో ఉంది. అర్ధవీడు నుండి 4 కి.మీ.  హైదరాబాద్ నుండి 228 కి.మీ దూరంలో ఉంది.

యాచవరం పిన్ కోడ్ 523335.  పోస్టల్ ప్రధాన కార్యాలయం అర్ధవీడు.

మాగుటూరు (5 కి.మీ.), దొనకొండ (6 కి.మీ.), అర్ధవీడు (7 కి.మీ.), పెద్దకందుకూరు (8 కి.మీ.), గన్నెపల్లి (8 కి.మీ.) యాచవరంకు సమీప గ్రామాలు. యాచవరం చుట్టూ దక్షిణం వైపు కంబం మండలం, ఉత్తరం వైపు దోర్నాల మండలం, తూర్పు వైపు మార్కాపూర్ మండలం, తూర్పు వైపు పెద అరవీడు మండలం ఉన్నాయి.

మార్కాపూర్, శ్రీశైలం ప్రాజెక్ట్ (కుడి పార్శ్వ కాలనీ) టౌన్‌షిప్, నంద్యాల, చాపిరేవుల యాచవరం నగరాలకు సమీపంలో ఉన్నాయి.

## విద్యా సౌకర్యాలు
ఈ గ్రామంలో జిల్లా పరిషత్తు ఉన్నత పాఠశాల ఉంది. ఇది 1962 లో స్థాపించబడింది.  ఇది ఆంధ్రప్రదేశ్ లోని మార్కాపురం జిల్లాలోని అర్ధవీడు బ్లాక్ లో ఉంది. ఈ పాఠశాలలో 6 నుండి 10 తరగతులు ఉన్నాయి. 

## మౌలిక వసతులు
ప్రాథమిక ఆరోగ్య కేంద్రం.

## దర్శనీయ ప్రదేశాలు/దేవాలయాలు
శ్రీ రామలింగేశరస్వామివారి ఆలయం:- యాచవరం గ్రామంలో వెలసిన శ్రీ రామలింగేశరస్వామివారి ఆలయంలో ప్రతి సంవత్సరం మహాశివరాత్రి సందర్భంగా, స్వామివారికి ప్రత్యేక పూజలు, అబిషేకాలు నిర్వహించెదరు. గ్రామంలో 3 రోజులపాటు తిరునాళ్ళు నిర్వహించెదరు. 
## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు
## మూలాలు
నాగులవరం (అర్ధవీడు)

**నాగులవరం** మార్కాపురం జిల్లా అర్ధవీడు మండలానికి చెందిన రెవెన్యూయేతర గ్రామం.

## విద్యాసౌకర్యాలు
*జిల్లా పరిషత్తు ఉన్నత పాఠశాల.
*మండల పరిషత్తు ప్రాథమిక పాఠశాల.

## మౌలిక వసతులు
అంగనవాడీ కేంద్రం.

## గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికలలో  వెంకటలక్ష్మమ్మ, సర్పంచిగా ఎన్నికైంది.
## దర్శనీయ ప్రదేశాలు/దేవాలయాలు
### శ్రీ చెన్నకేశవస్వామివారి ఆలయం
### శ్రీ భ్రమరాంబామల్లికార్జునస్వామివారి ఆలయం
నాగులవరం గ్రామ నెరవపై వెలసిన ఈ ఆలయంలో శివరాత్రి మహోత్సవాలు వైభవంగా నిర్వహించెదరు.  
### శ్రీ పాండురంగనాయకస్వామివారి ఆలయం
స్థానిక చెన్నకేశ్వస్వామివారి ఆలయ ప్రాంగణంలో నూతనంగా చేపట్టనున్న ఈ ఆలయ నిర్మాణానికి, 2015,నవంబరు-21వ తేదీ శనివారంనాడు భూమిపూజ నిర్వహించారు. గ్రామస్థులు, స్థానికంగా కొందరు దాతల ఆర్థిక సహకారంతో నిర్మించనున్న ఈ ఆలయ నిర్మాణానికి, కర్నాటక రాష్ట్రంలోని హుబ్లీ నగరానికి చెందిన పలువురు దాతలు ఈ ఆలయ నిర్మాణానికి ఆర్థిక సహకారం అందించుచున్నారు.  
### శ్రీ నెమలిగొండ్ల రంగనాయక్లస్వామివారి ఆలయం & శ్రీ కోదండరామస్వామివారి ఆలయం
ఈ ఆలయాలలో నాలుగురోజుల తిరునాళ్ళ, నూతన ధ్వజస్తంభ ప్రతిష్ఠా కార్యక్రమాలు 2017,జూన్-1వతేదీ గురువారంనుండి 4వతేదీ ఆదివారం వరకు ఘనంగా నిర్వహించారు. ఈ సందర్భంగా గ్రామంలో రాష్ట్రస్థాయి ఎడ్ల బలప్రదర్శన పోటీలు నిర్వహించి గెలుపొందిన ఎడ్ల యజమానులకు బహుమతులు అందజేసినారు. 

### పీర్లచావిడి
నాగులవరం గ్రామంలో 2015,మే-30వ తేదీ శనివారంనాడు, పీర్లచావిడి ప్రతిష్ఠా మహోత్సవం నిర్వహించారు. అనంతరం గ్రామోత్సవం నిర్వహించారు. 
## మూలాలు

## వెలుపలి లింకులు
దేవాంగపురి

"దేవాంగపురి" బాపట్ల జిల్లా చీరాల మండలానికి చెందిన గ్రామం.

## గ్రామ పేరు
ఈ గ్రామంలో అధికంగ దేవాంగులు నివసించడంవలన దేవాంగ పురిగా మారింది.

## గ్రామ విశేషాలు
శ్రీశైలంలోని మల్లన్నకు శివరాత్రి కళ్యాణానికి పెళ్ళికుమారుడిగా అలంకరించి తలపాగా చుట్టే అదృష్టం 100 ఏళ్ళక్రితం, దేవాంగపురి గ్రామ పంచాయతీ పరిధిలోని హస్తినాపురం గ్రామానికి చెందిన దేవాంగులకు దక్కింది. ఈ ఆచారం దేవర దాసిమయ్య పురాతన కాలంలో నిర్వహించేవారని దేవాంగ పురాణంలో వ్రాయబడి ఉన్నది. దేవాంగ సామాజిక వర్గం, ఇక్కడినుండి నిష్ఠతో వస్త్రాన్ని నేసి తీసుకొనివెళ్ళి సమర్పించుచున్నారు. ఈ అవకాశం మొదటగా, ఒలుకుల కందస్వామిగారికి దక్కింది. నాటినుండి నేటివరకూ, ఈ ఆచారం కొనసాగుచున్నది. ప్రస్తుతం మూడో తరంలో పృధివి వెంకటేశ్వర్లు ఈ క్రతువు నిర్వహించుచున్నారు. ఈ రకంగా వెంకటేశ్వర్లు, 46 సంవత్సరాలుగా మల్లన్న సేవలో తరించుచున్నారు. [2]
## గ్రామ ప్రముఖులు
పృథ్వీ వెంకటేశ్వరరావు ( 1928 మే 10 - 2008 మార్చి 22) ప్రముఖ రంగస్థల నటుడు.
[1] ఈనాడు ప్రకాశం/చీరాల; ఆగస్టు-6, 2013; 2వపేజీ.
[2] ఈనాడు ప్రకాశం; 2014, ఫిబ్రవరి-25; 8వ పేజీ.

## మూలాలు
ఉమ్మెత్తల కేశవరావు

**ఉమ్మెత్తల కేశవరావు** (ఫిబ్రవరి 9, 1910 - 1992)  తెలంగాణ విమోచనోద్యమం, గ్రంథాలయోధ్యమ నాయకుడు.

## జననం
ఈయన 1910, ఫిబ్రవరి 9 న నల్గొండ జిల్లా పిల్లలమర్రి గ్రామంలో జన్మించారు. స్థానికంగా పిల్లలమర్రిలోనూ, ఆ తర్వాత సూర్యాపేటలోనూ విద్యాభ్యాసం చేసి హైదరాబాదులో న్యాయవొద్య అభ్యసించి 1932లో హైకోర్టులో న్యాయవాదిగా వృత్తిజీవనం ఆవరంభించారు. గ్రంథాలయ ఉద్యమంతో పాటు భారత స్వాతంత్ర్యోద్యమంలోనూ, హైదరాబాదు విమోచనోద్యమంలోనూ చురుకుగా పాల్గొన్నారు. నల్లగొండ జిల్లా కాంగ్రెస్ కమిటి అధ్యక్షులుగా కూడా వ్యవహరించారు. 1947లో హైదరాబాదు రాజ్యంలో త్రివర్ణ పతాకాన్ని ఎగురవేసి జైలుశిక్షకు గురయ్యారు. వినోబా భావే ప్రారంభించిన భూదానోద్యమంలో పాల్గొని తెలంగాణ అంతటా పర్యటించారు.

## మరణం
1992 లో కేశవరావు మరణించారు.

## మూలాలు

వర్గం:1992 మరణాలు
వర్గం:తెలంగాణ విమోచనోద్యమంలో పాల్గొన్న సూర్యాపేట జిల్లా వ్యక్తులు
వర్గం:సూర్యాపేట జిల్లా గ్రంథాలయోద్యమ నేతలు
జాతీయ విజ్ఞాన దినోత్సవము

**జాతీయ విజ్ఞాన దినోత్సవము**ను భారతదేశంలో ప్రతి సంవత్సరం ఫిబ్రవరి 28 న జరుపుకుంటారు. రామన్‌ ఎఫెక్ట్‌ను కనిపెట్టిన చంద్రశేఖర వేంకట రామన్ 28-02-1928న తన పరిశోధనా ఫలితాన్ని ధృవపరచుకున్నాడు. ఆయన ఈ పరిశోధన ఫలితాన్ని ధృవపరిచిన ఈ రోజును (ఫిబ్రవరి 28) **[[జాతీయ విజ్ఞాన దినోత్సవము|నేషనల్‌ సైన్స్‌ డే]]** గా జరుపుకుంటున్నారు.

## సి.వి.రామన్
రామన్‌ ఎఫెక్ట్‌ అనే అంశం పై నేచర్‌ పత్రికలో సి.వి.రామన్ ప్రచురించిన వ్యాసాలను చూసి ప్రపంచం ఆశ్చర్యపడింది. 1930 డిసెంబర్‌లో సి.వి.రామన్‌ కు నోబెల్‌ బహుమతి ప్రకటింపబడింది. వీరికి 1954లో భారతరత్న బహుకరింపబడింది. భౌతిక శాస్త్రంలో భారత కీర్తి కిరీటి సి.వి రామన్. ప్రపంచ వైజ్ఞానిక రంగంలో భారతదేశపు కీర్తి బావుటాను ఎగురవేసి, భారతదేశపు వైజ్ఞానిక రంగంలో ఏకైక నోబెల్ బహుమతి విజేతగా, అన్నింటికీ మించి భారతరత్నగా మనందరికి సుపరిచితుడు శ్రీ చంద్రశేఖర్ వెంకటరామన్ (సి.వి.రామన్).

## ఇవి కూడా చూడండి
సి.వి.రామన్ - రామన్‌ ఎఫెక్ట్‌ను కనిపెట్టిన భారత శాస్త్రవేత్త
## మూలాలు

వర్గం:దినోత్సవాలు
మొహిద్దీన్ పురం

**మొహిద్దీన్ పురం** మార్కాపురం జిల్లా అర్ధవీడు మండలానికి చెందిన రెవెన్యూయేతర గ్రామం. 

## విద్యా సౌకర్యాలు
మండల పరిషత్తు ప్రాథమికోన్నత పాఠశాల:- 165 మంది విద్యార్థులు విద్యనభ్యసించుచున్న ఈ పాఠశాలలో కనీస వసతులు లేవు. సరియైన త్రాగునీటి సౌకర్యం లేదు. మరుగుదొడ్లు నిరుపయోగంగా ఉన్నాయి. [2] 
## దర్శనీయ ప్రదేశాలు/దేవాలయాలు
#శ్రీ కల్పన్నేశ్వరస్వామివారి ఆలయం:- మొహిద్దీన్ పురం గ్రామ శివారులో వెలసిన శ్రీ కల్పన్నేశ్వరస్వామివారి ఆలయంలో శివరాత్రి మహోత్సవాలు, 2 రోజులపాటు వైభవంగా నిర్వహించెదరు. 
#శ్రీ పెద్దమ్మ తల్లి ఆలయం:- నూతనంగా నిర్మించిన ఈ ఆలయంలో విగ్రహ ప్రతిష్ఠా మహోత్సవాలు, 2015, మే నెల-8వ తేదీ శుక్రవారంనాడు ప్రారంభమైనవి. ఆదివారం వరకు గ్రాఓత్సవంతోపాటు, అభిషేకాలు, ప్రత్యేకపూజలు నిర్వహించి, ఆదివారంనాడు విగ్రహ ప్రతిష్ఠా కార్యక్రమం నిర్వహించెదరు. అనంతరం విచ్చేసిన భక్తులకు అన్నదానం నిర్వహించెదరు. 
#శ్రీ కోదండరామస్వామివారి ఆలయం:- ఈ ఆలయంలో స్వామివారి తిరునాళ్ళు, ప్రతి సంవత్సరం, వైశాఖమాసంలో వైభవంగా నిర్వహించెదరు. ఈ సంసందర్భంగా గ్రామంలో ఎడ్ల బలప్రదర్శన నిర్వహించి, గెలుపొందిన ఎడ్ల యజమానులకు బహుమతులు అందజేసెదరు. 
#గ్రామశివారులో వెలసిన పురాతన పాటిమీద శ్రీ ఆంజనేయస్వామివారి ఆలయం.

ఈ గ్రామానికి చెందిన శ్రీ బెజ్జం నాయబ్ రసూల్, సైనికుడిగా బెంగుళూరులో విధులు నిర్వహించుచున్నారు. వీరు ఫిబ్రవరి/2015 లో, కేరళ రాష్ట్రంలో నిర్వహించిన, 35వ జాతీయస్థాయి 500 మీటర్లు, 2000 మీటర్ల రోయింగ్ డబుల్స్ క్రీడలలో పాల్గొని, రెండు బంగారు పతకాలు సాధించారు. వీరు త్వరలో ఇటలీ దేశంలో నిర్వహించు పోటీలలో పాల్గొనడానికి కృషి చేస్తున్నారు.

## మూలాలు

## వెలుపలి లింకులు
దిబాంగ్ వ్యాలీ జిల్లా

**డిబాంగ్ వ్యాలీ జిల్లా**, భారతదేశం, అరుణాచల్ ప్రదేశ్ రాష్ట్రం లోని జిల్లా. ఈ జిల్లాలో డిబాంగ్ నది ప్రవహిస్తున్న కారణంగా దీనికీ ఈ పేరు వచ్చింది. మిష్మి ప్రజలు దీనిని టాలన్ అంటారు. 9,128 చ.కి.మీ వైశాల్యం ఉన్న డిబాంగ్ లోయ జిల్లా రాష్ట్రంలో వైశాల్యపరంగా ప్రథమ స్థానంలో ఉన్నప్పటికీ భారతదేశంలో అత్యల్ప జనసాంధ్రత ఉన్న జిల్లాలలో ఇది ప్రథమ స్థానంలో ఉంది.

## చరిత్ర
1980లో లోహిత్ జిల్లాలో కొంత భాగం వేరుచేయగా డిబాంగ్ లోయ జిల్లా ఏర్పడింది. 2011 డిసెంబరు 16న డిబాంగ్ లోయ జిల్లా ఎగువ డిబాంగ్ లోయ జిల్లా, దిగువ డిబాంగ్ లోయ జిల్లాలుగా విభజించబడింది.

## భౌగోళికం
రిపబ్లిక్ చైనాలో జన్మించిన డిబాంగ్ నది ఈ జిల్లా గుండా ప్రవహిస్తుంది, కనుక ఈ జిల్లాకు ఈ పేరు వచ్చింది. ఈ జిల్లాకు అనిని కేంద్రంగా ఉంది. ఇది భారతదేశ ఉత్తర, ఈశాన్య జిల్లాలలో చివరిది.

## విభాగాలు
దిబాంగ్ లోయ జిల్లాలో ఒకే ఒక అనిని శాసనసభ నియోజకవర్గం ఉంది. ఇది అరుణాచల్ ప్రదేశ్ పార్లమెంటరీ నియోజకవర్గంలో భాగంగా ఉంది.

## జనాభా గణాంకాలు (2011)
2011 భారత జనాభా లెక్కల ప్రకారం అరుణాచల్ ప్రదేశ్‌లోని డిబాంగ్ వ్యాలీ జిల్లా మొత్తం జనాభా 8,004. వీరిలో 4,414 మంది పురుషులు కాగా, 3,590 మంది మహిళలు ఉన్నారు. జిల్లాలో మొత్తం 1,952 కుటుంబాలు ఉన్నాయి. జిల్లా సగటు లింగ నిష్పత్తి 813.

జిల్లా మొత్తం జనాభాలో 29.8% మంది పట్టణ ప్రాంతాల్లో నివసిస్తుండగా, 70.2% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 84% కాగా గ్రామీణ ప్రాంతాల్లో 55.6%. అలాగే డిబాంగ్ వ్యాలీ జిల్లాలోని పట్టణ ప్రాంతాల లింగ నిష్పత్తి 812 కాగా, గ్రామీణ ప్రాంతాల వారిది 814గా ఉంది.

డిబాంగ్ వ్యాలీ జిల్లాలో 0-6 సంవత్సరాల వయస్సు గల పిల్లల జనాభా 1084, ఇది మొత్తం జనాభాలో 14%. 0-6 సంవత్సరాల మధ్య 574 మంది మగ పిల్లలు ఉండగా, 510 మంది ఆడ పిల్లలు ఉన్నారు. ఈ విధంగా జిల్లా లోని పిల్లల లింగ నిష్పత్తి 889, ఇది దిబాంగ్ వ్యాలీ జిల్లాలోని సగటు లింగ నిష్పత్తి (813) కంటే ఎక్కువ. డిబాంగ్ వ్యాలీ జిల్లా మొత్తం అక్షరాస్యత రేటు 64.1%. పురుషుల అక్షరాస్యత రేటు 59.22% ఉండగా, స్త్రీల అక్షరాస్యత రేటు 50.75%గా ఉంది.

## ప్రజలు
దిబాంగ్ లోయ జిల్లాలో మిష్మి (ఇడు) ప్రజలు అధికంగా ఉన్నారు. మిష్మి ప్రజలలో వారి వలస గురించిన కథ ఒకటి ప్రచారంలో ఉంది. ఈ కథలో చీతూ- హులుని ప్రాంతం, మిష్మి ప్రజలు సంచరించిన 12 నదీ ప్రాంతాలు గురించిన వర్ణన ఉంది. వీరు మొదట అహూం రాజ్యంలో నివసించారని ఈ కథనాలు వివరిస్తున్నాయి. మిష్మి ప్రజలు సాధారణంగా దట్టమైన అటవీ ప్రాంతంలో నివసిస్తుంటారు.

## భాషలు
దిబాంగ్ లోయ జిల్లాలో మిష్మి, సిన్జొ-టిబెటన్ భాషలను దాదాపు 25,000 మంది ప్రజలు మాట్లాడుతున్నారు. దీనిని టిబెటన్, లాటిన్ లిపిలో వ్రాస్తుంటారు.

## వృక్షజాలం, జంతుజాలం
దిబాంగ్ లోయ జిల్లా వన్యసంపదతో సుసంపన్నమై ఉంది. ఇక్కడ మిష్మి టాకిన్, గాంగ్షణ్ మౌంట్జాక్ వంటి అరుదైన క్షీరదాలున్నాయి. అలాగే స్కల్టర్ మోనల్ వంటి పక్షులు ఉన్నాయి. సైన్సు ప్రపంచంలో సరికొత్తగా కనిపెట్టబడిన ఎగిరే ఉడుత కూడా ఈ జిల్లాలో కనిపిస్తుంది. 1991లో ఎగువ డిబాంగ్ లోయ జిల్లాలో 4,149 చ.కి.మీ వైశాల్యంలో " డిబాంగ్ విల్డ్‌లైఫ్ శాంక్చ్యురీ " ఏర్పాటు చేయబడింది.

## మూలాలు

## భౌగోళిక స్థితి

## వెలుపలి లింకులు

* Official Website of Dibang Valley District Government

వర్గం:అరుణాచల్ ప్రదేశ్ జిల్లాలు
వర్గం:1980 స్థాపితాలు
వర్గం:దిబాంగ్ వ్యాలీ జిల్లా
వర్గం:భారతదేశం లోని జిల్లాలు